text:
AMAHITAMO EP 6
Duherukana mugisha yarageze kurembo ryokwa
ketty maze yisubiraho ngo Jean-Paul niba arakira
aruko abonye igitsina gore nashake apfe.
Ubwo mugisha yahise akata vuba n’umujinya WA
danger maze mugihe arimo kwisubirirayo yumva
episode 6 ihise I loading.
.
Dukomeza
.
Ubwo mugisha yabaye agikata yumva umuntu
aramuhamagaye ati :mugisha,,,. Mugisha,,,,,
Mugisha areba inyuma abona ni ketty.
Ubwo mugisha yahise ahindura isura ati
:urampamagarira iki?
Ketty ahita Aza yirukanka ati :naringize ninjye uje
kureba!
Jean-Paul ati :umva, Jean-Paul ararwaye nibyo
narinje kukubwira.
Ketty ati : nonese ko warusubiyeyo utambwiye knd
aribyo byaribikuzanye?
Mugisha yubitse umutwe yarakaye ati :reka
kumbaza byinci mwana.
Ketty ati :nonese ntabwo agutumye kuri keza,
kombizi neza ko burikintu kimubayeho aba yumva
ko keza agomba kukimenya?
Mugisha ati :nyine genda umunyureho mujyane.
Ketty :nonese wowe ntabwo tujyana?
Mugisha ati :wapi njye ngiye kuryama ndahagera
nyuma ya saasita
[09:10, 9/15/2017] Fifour Fidele Irankunda :
Ketty ati :sha noneho nanjye reka njyekureba keza,
ajyeyo nanjye ndajyayo nyuma ya saasita,
ndakunyuraho tujyane.
Mugisha aricecekera ahita yigendera
atanamurebye.
Ubwo ketty yahise asubira iwabo yambara
udukweto n’umupira w’imbeho.
Ubwo ketty yahise yerekera kwaba keza, (wibukeko
ari kuwagatandatu, kusabato).
Ubwo ketty yageze kwaba keza asanga keza avuye
muri douche gukaraba ngo agiye mu isabato.
Ubwo ketty yahise amubwira ati :umva, umugabo
wawe, ararwaye sha.
Keza yikangamo ati : olala Jean-Paul afashwe ate?
(keza yagiraga boyfriend umwe gusa, Niyompamvu
yahise amenyako ari Jean-Paul.. ARIWOWE
WAHITA UBAZA UTI :UMUGABO WANJYE UWUHE?
hhhhhhhhhh)
.
Ubwo ketty yahise amubwira ati :umugabo wawe
arwariye kuri Centre DE Sante.
Keza yikangamo ati :nonese afashwe ate?
Ketty ati :simbizi nanjye ni wamusore twigana,
umwe ukunda gusiba niwe wabimbwiye,.
Keza ati :uwuhe musore wabikubwiye se??
Ketty ati :ntabwo wowe wapfa kukumenya kuko
kuva twatangira yaje kushuli incuro zitarenze enye.
Keza ati :s’umwe witwa mugisha se?
Ketty ati :yego, niko yitwa.
Keza ati :ntabwo namuyoberwa yaje kwishuli ari
umuntu ugira amahane n’akavuyo kenci.
Keza arakomeza ati :nonese nawe ari kubitaro?
Ketty ati :sha ngo yarayeyo, Ubu yatashye ajya
kuruhuka,
Keza ati :ntabwo azasubirayo uyumusi?
Ketty ati :arasubirayo.
Keza ati :arasubirayo saangapi?
Ketty :eheee, mbese ko numva ushishikajwe na
mugisha cyane kurusha uko ushishikajwe
n’umugabo wawe??
Keza ati : nyine,,,, nonese,,, zurabyumva,,, nagiraga
ngo mbimenye gusa to, Ntakindi.
Ketty ati : okay, Sha yambwiye ngo arasubirayo
nyuma ya saasita.
Keza ati :eheee, uziko nanjye ngiye kubanza nkajya
mwisabato ko ndibujyeyo Ikigoroba, ubuse
mbikore gute koko?
Ketty ati :nyine ibyokujya mwisabato bireke
uzajyayo ubutaha, cgw uzajyayo mugitaramo, ariko
ujye kureba umugabo wawe nkuko usanzwe
ubigenza, urabizi ko yabaga aguhamagaye gatoya
akokanya ibyo wakoraga ukaba urabiretse.
Keza ati : olala, Sha uyumusi kurusengero dufite
abashyitsi biraba bishyushye urumva sinasiba.
Ketty ati :urambeshye ufite izindi mpamvu, nonese
ko cyahe yaguhamagaye agutunguye ngo
umuherekeze gusura incutiye ukagenda knd
ndabyibuka icyogihe mwarimufite choral hosiana
yariyaje kubasura knd burya hosiana wayikundaga
byogupfa.
Keza ati :sha, nyine ubu ngiye kujyana
n’umukobwa wemeye kuntegereza Urabyumva ko
ntaba namusabye ngo antegereze tujyane,
hanyuma nkongera nkamubwira ngo agende
wenyine, urumva naba muhemukiye.
Ketty ati :iyo siyompamvu yakubuza kujya kureba
Jean-Paul.
Keza ahita amuca mwijambo ati :ariko konumva
Jean-Paul wamuhangayikiye cyane,?
Ketty ahita aseka ati :eheee, ahubwo unanirwe
kujyayo ngo umwiteho maze ngutangeyo mwihere
care, urebeko ntaramugutwara ugasigara uririra
mumyotsi.
[09:21, 9/15/2017] Fifour Fidele Irankunda :
Keza nawe ahita aseka ati :ubundi ibiryo biryoha
aruko bisangiwe, wowe uri Incuti yanjye sinababara
ngo urimo kunca inyuma.. Ahubwo reka njye
kwambara dore watumije ntaniyisigira amavuta
none dore nahindutse umweru.
Ketty ati :ariko to nizereko ugiye kujya kureba
Jean-Paul kubitaro.
Keza ati :sha, sinkubeshye njye ndajyayo nyuma
ya saasita, ahubwo umumbwirire ko muzirikana.
Ketty yahise asezera arataha, gusa yagiye
ahangayitse kumutima ati, ese buriya Jean-Paul
abure n’umuntu umwe muritwe ujya kumwitaho
koko,?
Twaba turi abana babi, basi reka njye ngereyo
ndahita ngaruka, kuko ngomba gusubirayo na
mugisha byangabyakunda ariko byibuze Jean-Paul
aboneko Atari wenyine.
.
Ubwo ketty yahise agera iwabo, akaraba amaguru
n’ amaso (passport) arangije ahita yerekera
kubitaro, agezeyo yarahingutse ahita abona..
Episode… 7 loading…


c: text/html

text:
Ku wa 07/10/2018 hizihijwe umunsi ngarukamwaka w'abageze mu zabukuru. Mu mirenge yose igize akarere ka Ngororero uwo munsi warizihijwe kandi waritabiriwe ku buryo bushimishije.
Mu rwego rw'akarere uyu munsi wizihirijwe mu murenge wa Kageyo ukaba waranzwe n'ibyishimo byagaragajwe n'ubutumwa bwatanzwe n'uhagarariye abageze mu zabukuru muri uwo murenge ashimira Leta uburyo ibitaho by'umwihariko muri gahunda zizamura imibereho yabo(DS,Ubudehe,Gufasha abafite ubumuga...).
Kuri uyu munsi kandi haremewe imiryango itatu yahawe amatungo magufi igikorwa cyashimishije abato n'abakuru bawitabiriye. Umunsi wasojwe n'ubusabane. Uyu munsi kandi witabiriwe n'inzego z'umutekano(Ingabo,Police&DASSO).
Umushyitsi mukuru ni Bwana Kuradusenge Janvier,Umuyobozi w'Akarere wungirije ushinzwe Imibereho Myiza y'Abaturage watanze impanuro ku bakiri bato abasaba kwita ku bageze mu zabukuru. Aba nabo yabasabye gukoresha inesa inkunga y'ingoboka bahabwa na Leta akndi bakagira umuco wo kuzigama.

robotstxt: allowed

filter: keep


text:
Uburyo bwiza bwo kwisiga fond de teint y’amavuta
- Karaba mu maso neza uhumutse ukoresheje igitambaro cy’amazi gifite isuku
- Shyira fond de teint nke mu biganza byawe
- Siga duke duke ku kananwa, ku zuru ku matama no ku gahanga.
- Yikwize mu maso hose ukoresheje intoki cyangwa uburoso bwabugenewe ariko wirinde kuyikoza mu ngohe no mu misatsi.
- Rindira iminota 5 ishire wisige poudre ukoresheje agatambaro (eponge) gafite isuku.
- Irinde kwisiga poudre nyinshi kugirango utamera nk’uwambaye mask.
Ni byiza kutarenza amezi ari hagati ya 6 na 11 ukoresha fond de teint kuva igihe uyipfunduriye hatitawe igihe cyanditseho ko izarangiriraho ariko na none niba ubona ibura amezi ari munsi ya 6 ngo irangire wakwirinda kuyigura kuko ishobora kukugiraho ingaruka mbi.
Pamela


text:
Hirya no hino mu Rwanda hakunze kumvikana ikibazo cy’ibura ry’ibitabo byo mu mwaka wa gatandatu w’amashuri abanza ndetse n’umwaka wa gatatu w’amashuri yisumbuye, abarimu bigisha muri iyi myaka bagiye bagaragaza ko ibi bitabo by’integanyanyigisho muri gahunda nshya izwi nka CBC (Competence based curriculum) bitigeze bigezwa mu bigo by’amashuri kandi ari byo abana bagomba kwigiramo,aba barimu bakagaragaza ko ibura ryabyo rishobora kugira ingaruka ku banyeshuri bitegura ikizamini gisoza umwaka w’amashuri barimo.
Minisitiri w’uburezi mu Rwanda Dr.Mutimura Eugene we ntiyemeranya n’abavuga ko ibi bitabo byabuze kuko ngo byagejejwe ku bigo byose ahubwo ko icyahindutse ari uburyo bw’imyigishirize.
Ubwo yasuraga akarere ka Nyamasheke ,Minisitiri Mutimura yavuze ko uretse no kuba abarimu barahawe ibi bitabo mu bigo by’amashuri hagiye hashyirwamo interineti ndetse na za mudasobwa ku buryo abarimu bakwifashisha ubu buryo bashakashakisha amasomo yo kwigisha abana.
Gusa nubwo uyu muyobozi avuga ko mu bigo byose hashyizwemo za mudasobwa ndetse na Interineti , haracyari ibigo mu Rwanda bitaragezwamo umuriro w’amashanyarazi ku buryo ikoreshwa rya interineti ritakoroha,hakaba n’ababagaragaza ko hari n’ibitabo byinshi byagiye bigaragaramo amakosa kugeza naho hari ibyo ikigo cy’igihugu gishinzqwe uburezi REB cyahagaritse gukoreshwa mu mashuri.


text:
Perezida PSC Francos Habiyakare
Komisiyo ishinzwe abakozi ba Leta n’ umurimo (PSC) yatangaje ko Leta y’ u Rwanda yahombye 538 712 595 bitewe n’ ibyemezo bitubahirije amategeko abayobozi bagiye bafatira abakozi ba Leta
Perezida w’inama y’abakomiseri muri Komisiyo ishinzwe abakozi ba Leta François Habiyambere, avuga ko iyo komisiyo ifite inshingano zo guhwitura abayobozi kwirinda gufata ibyemezo binyuranyije n’amategeko kuko bigusha Leta mu gihombo.
Yagize ati, ’’Tugomba gukomeza gukora ku buryo abafata ibyemezo bumva bafite inshingano zo kubahiriza amategeko. Gusa twumve ko ibyo byemezo n’ubwo byaba 10% bitubahirije amategeko ntabwo ari ibyo kwihanganirwa, kuko iyo ni imungu imunga ya miyoborere myiza, dushaka, mureke gukomeze dufatanye abantu bose, twatangiye guhwitura abantu tubabwira tuti mujye mukurikiza amabwiriza ya Ministre w;’intebe avugako abantu bateje Leta igihombo bagomba kubihanirwa.’’ Ikindi kandi asanga uburyo bwo kumenyekanisha amategeko mu bayobozi bigabanya abayica nkana.
Inkuru ya RBA ivuga ko isesengura ku gihombo Leta yatewe n’abayobozi b’inzego zitandukanye bagiye bafata ibyemezo bihubukiyeho kandi bidakurikije amategeko ku kicungire y’abakozi mu myaka ya 2012-2015, ryagaragaje ko icyo gihombo kigera ku mafaranga y’u Rwanda 524.270.595 hakiyongeraho n’amadolari y’Amerika 17.400 (amafaranga y’ u Rwanda 14 442 000) yatanzwe nyuma y’aho Leta tsinzwe mu manza.
Komisiyo ishinzwe abakozi ba Leta ivuga ko ibi bibazo byo guteza Leta igihombo hari aho bikigaragara, n’ubwo byaragabanyije ubukana ugereranyije no mu myaka 2 ishize nyuma y’aho hagiriyeho amabwiriza areba uwateje Leta igihombo.
Komisiyo ishinzwe abakozi ba Leta n’ umurimo (PSC)igiye kurushaho gukorana n’inzego zitandukanye hagamojwe kwirinda amakosa ajyanye n’imitangire y’akazi ndetse nigihombo gokomoka ku manza leta itsindwa


text:
Mu buzima bw’abashakanye habamo kurebana akana ko mu jisho, gusa hari ubwo umubano uzamo agatotsi bagakimbirana, bagashwana yemwe umwe agahunga mugenzi we agasubira aho yatobeye akondo, ibi babyita kwahukana, bidashyize cyera umugabo, agasubiza agatima impembero agashyira ubwenge ku gihe agashyira nzira ajya kugarura mu rugo uwo yihebeye, amuguyaguya, amusezeranya ko atazongera kumuhemukira.
Gusa mu minsi ya none ibi ntibigikunze kubaho, uwadusabye kumugishiriza inama ngo we yarahukanye, gusa ngo arabona gucyurwa bigenda biba cya cyizere kiraza amasinde, arasaba inama y’uko yabigenza.
Yatwandikiye agira ati ’’Ndabasuhuje, ndi umugore ufitanye n’umugabo wanjye umwana umwe w’imyaka 5, naje gukimbirana n’umugabo wanjye bidakabije gusa kubera ya ngeso abagore twigiramo yo gukunda kwingingwa twemere, narirakaje mbona umugabo ntacyo yibwira bikarushaho kumbabaza, nyuma ndikawusha ndataha nzi ko ahita ankurikira aza kuncyura gusa ubanza ndimo gutegereza ibitazaba.
Mu by’ukuri, umugabo wanjye yarankundaga pe, gusa nkakunda kumubabaza bya hato na hato, kuko n’ayo makimbirane ntabeshye ni njye wayakuruye, gusa nihagararaho, ubu se yaba amaze kundambirwa?.
Ngarutse inyuma ubu hagiye gushira ukwezi ataje kuncyura, ndamuhamagara gusa we ntajya anampamagara cyangwa ngo anyoherereze ubutumwa, aranyitaba neza akanganiriza n’umutima mwiza gusa nkumva aramfata nk’inshuti isanzwe, bikarangiza mutonganyije nivumbuye ngo numve ko hari icyo yibwira, ariko byahe byo kajya, nanagerageje kuneka niba hari undi bafitanye agakungu nsanga ntawe uhari nk’uko yabinyibwiriye.
Ubu rero nashobewe pe, kandi mfite isoni n’ikimwaro by’aho nahera nsaba imbabazi kuko nabwiye iwacu ko yari amereye nabi, bambwira ko nzasubira yo ari uko aje kuncyura bakanamuca amande, ubu se koko ndamuheka mu ki, ko numvise nta gahunda yo kuza kundeba afite. Ese nyonyombe nsubireyo, ndindire se akandi kanya gato umutima uzamukomanga ansesekareho, mumfashe rwose mungire inama.’’


text:
Abaturage bivuriza ku Kigo Nderabuzima cya Kiziguro baravuga ko bahangayikishijwe no kuba kidafite abakozi bahagije bo kubitaho ukurikije ubwinshi bw’ababagana. Ibintu binashimangirwa n’umuyobozi w’iki kigo ko koko umubare w’abakozi bafite udahagije ugereranyije n’umubare w’abarwayi bakira.
Bamwe mu barwayi twahasanze baje kwivuza bavuga ko hahora umurongo ukabije ku buryo kuhivuriza bisaba kuzinduka nka saa kumi n’imwe za mu gitondo ugafata nimero yahafi.
Nyiramana Marie Claire ni umwe mu bo twahasanze yaje kuhivuriza, yagize ati ”Dufite ikibazo cy’abaganga basuzuma, kuko ubu dufite 2 kandi reba uko tungana turagera nko ku 100 ubundi iyo ushaka kwivuriza hano urazinduka ukahagera nka saa kumi n’imwe ugafata nomero ya hafi kuko uje nka saa moya ubwo nyine uhava nka saa mbili za nijoro".
Kantengwa Dativa ni umuyobozi w’ikigo nderabuzima cya Kiziguro na we avuga ko iki kibazo kibahangayikishije kuko hivuriza abantu benshi cyane barenze ubushobozi bwabo, yagize ati "Mu byukuri kuri iki kigo nderabuzima tugira ubwinshi bw’abantu batugana bigatuma hahora umurongo w’abantu benshi, cyane cyane aho basuzumira niho dufite ikibazo kuko tugira abaganga 2 basuzuma kandi usanga twakira abantu bagera ku 180 kandi ubusanzwe duteganije kuba twakwakira 80"
Uyu muyobozi asaba ko bahabwa abaganga bunganira abasanzwe kugira ngo barusheho gukora neza, dore ko ngo hari igihe usanga bageza na saa mbili z’ijoro bagisuzuma abantu baje kumanywa.
Umuyobozi w’akarere ka Gatsibo wungirije ushinzwe imibereho myiza y’abaturage Kantengwa Marie, avuga ko icyo kibazo bakizi, yagize ati "Ikibazo cy’abaganga badahagije kiranzwi kandi ntikiri hariya gusa kiri n’ahandi hose, icyo dukora ni ubuvugizi ku babishinzwe hazagira ababoneka bakaba badufasha kuko twaragitanze ubu ni ugutegereza".
Ikigo nderabuzima cya Kiziguro cyatangiye mu 1987, uretse ikibazo cyo kutagira abaganga bahagije hari n’ikibazo cy’uko inyubako zacyo zishaje kuko usanga kigishakajwe amabati ya fiburo sima bivugwa ko agira ingauka ku buzima bw’abantu.


text:
Gukora imibonano mpuzabitsina hari ababigize imikino, babona uwo ari we wese bagasara nta no kubanza kugenzura; nyamara si byiza gupfa kuryamana n’uwo ubonye wese, kuko hari ushobora gutuma wicuza ubuzima bwawe bwose.
Urubuga Metro rwatangaje bamwe mu bantu ukwiye kwirinda gukorana na bo imibonano mpuzabitsina.
Umuntu muturanye
Si byiza kuryamana n’umuntu mubana mu gipangu kimwe. Iyi ni ya nshuti isanzwe muturanye cyane ku buryo isaha n’isaha muba mushobora guhura.
Ikibi cyo kuryamana n’uyu muntu, ni uko muhita mutangira kubaho nk’abakundana, nyamara nta rukundo rudasanzwe muba mukundana. Iyo habayeho igituma mushwana, biba bibi kuko umwe atangira kumva yava aho cyangwa bikarushaho kuba bibi kuko muhura cyane.
Umukoresha wawe
Kuryamana n’umukoresha wawe mbere yo gutangira akazi ni bibi, kuryamana na we nyuma yo kubona akazi byo bikaba agahomamunwa.
Nuramuka uryamanye n’umukoresha wawe, bizatuma abakozi bagenzi bawe bakwibazaho cyane binagutere ipfunwe igihe uri mu bandi. Ikindi kibi ni uko bizakubangamira kuko igihe cyose azajya aba akwifuza si ko wowe uzaba umwifuza.
Ikindi kibi cy’abakoresha muba muhujwe n’akazi. Nta zindi gahunda aba agufitiye, naramuka aguhararutswe mu buriri n’akazi yaguhaye uzakabura.
Umuhungu ukunda kwifotoza aho ari hose
Ushobora kuba wumva ko abahungu bose bakunda kwifotoza nta kibazo cyabo, ariko burya uzitondere gukorana na bo imibonano mpuzabitsina kuko umuntu udatinya kwifotora ari kurya, mu kabari, mu musarani n’ahandi agatinyuka gushyira ayo mafoto ku karubanda, nimuryamana ntazabura gufotora ibyo bihe byiza kandi uko azakoresha ayo mafoto biri mu biganza bye.
Umunsi umwe ashobora kuzayashyira ku mbuga nkoranyambaga utanabikekaga, abana bawe rimwe bakajya bakubaza icyo wabikoreye dore ko amafoto yo kuri internet bitoroshye kuyasiba.
Uwo mwahoze mukundana
Si byiza na gato kongera kuryamana n’umuntu mwahoze mukundana.
Wenda bishobora kubaho ko mwakongera kuryamana inshuro imwe wacitswe, ariko iyo bibaye ubwa kabiri, gatatu, kane biba byatangiye kuzamba.
Umwarimu wawe
Bibaho ko wabona umwarimu wawe ukiri muto, usa neza, uteye neza, ukumva uramukunze.
Hari n’ubwo umwarimu ari we ugukunda, akakubeshyeshya ko azajya aguha amanota menshi ariko agamije ko muryamana.
Umwarimu wawe rero, yaba ari wowe wamukunze cyangwa ari we wagukunze, ntuzigere uryamana na we.
Uwineza Vanessa@Rwandapaparazzi.rw
103,390 total views, 50 views today


text:
Korari Sion iri mu myiteguro y’igiterane kizamara iminsi ibiri
Tariki ya 18-19 Ugushyingo 2017 kuri ADEPR Kicukiro umudugudu wa Nyakabanda, hateganijwe igiterane kidasanzwe cy’iminsi ibiri cy’ububyutse,kiri gutegurwa na Korali Sion ibarizwa kuri uyu mudugudu.
Aganira ana Agakiza.org, Bwana Harerimana Aimable umuyobozi wa korari Sion yatangaje ko iki giterane kije mu rwego rwo gushima Imana imirimo n’ibitangaza yakoze. Yakanguriye abantu kuza gufatanya nabo kuzamura amashimwe ku Mana.
Tumubajije ibijyanye n’imyiteguro, Bwana Harerimana yavuzeko Korari Sion imaze igihe kinini itegura iki giterane ku bufatanye n’umudugudu wa Nyakabanda, kubw’ibyo rero, ngo ntagushidikanya guhari ku migendejere myiza y’iki giterane.
Korari Sion yatangiye umurimo w’Imana mu mwaka wa 1997,yari korari y’urubyiruko, yitwaga Korari ABARINZI. Ni korari yaje kwaguka mu buryo butangaje aho ubu igeze ku mubare w’abaririmbyi 93 bari mu byiciro byose, abubatse ndetse n’ingaragu.
Iyi korari yateye imbere no mu buryo bw’imiririmbire ugereranije na mbere igitangira.
Korari Sion ifite indirimbo nyinshi zifasha imitima yabenshi, haba kubayibona iririmba ndetse n’abakurikirana ibihangano byayo mu buryo butandukanye. Yamenyekanye cyane mu ndirimbo nka "TUGUFITIYE ICYIZERE YESU; IBYO IMANA YAKOZE n’izindi.
Nk’uko bitangazwa n’ubuyobozi bwa korari Sion, ndetse no ku matangazo y’iki giterane yashyizwe ahantu hatandukanye, insanganyamatsiko iyacyo iboneka muri Zaburi 20:8b,: “Ariko twebwe tuzavuga izina ry’Uwiteka Imana yacu”
Iki giterane cyatumiwemo abakozi b’Imana batandukanye baba abaririmbyi n’abigisha b’ijambo ry’Imana. Hazaba hari Korari Muhima yamenyekanye cyane mu ndirimbo ivuga ngo “Nta mukiranutsi upfa”, Korari Galeedi inzwi cyane mu ndirimbo “Nzabana nawe”. Hazaba hari kandi umuhanzi Faustin Murwanashyaka wakunzwe cyane mu ndirimbo nka "Uri Uwera; Agaciro;..."
Ku munsi wo kuwa gatandatu hazigisha Ev. Mafubo Esther, naho ku Cyumweru higishe Ev. Sinzabikangwa Jean Pierre.
Kuwa Gatandatu kikazatangira saa 14H00, naho ku cyumweru ni uguhera saa tatu za mu gitondo gukomeza.


text:
Kuki ari twe twaba impamvu yo gutukwa kw’izina ry’Imana
Abaroma 2: 21-24 “Mbese wigisha abandi, ntiwiyigisha? Ko uhana kwiba, nawe ukiba? Ko uvuga ngo “Ntugasambane”, nawe usambana? Ko wanga ibishushanyo bisengwa, nawe ukanduza urusengero? Ko wirata amategeko, nawe ugayishisha Imana kuyacumura? Izina ry’Imana ritukwa mu bapagani ku bwanyu, nk’uko byanditswe.
Ijambo ry’Imana ni itabaza ry’ibirenge byacu, ni umucyo utumurikira mu nzira tunyuramo tujya ku mana (Zaburi 119:105) ni yo mpamvu tudahwema kuryisunga, kurikurikiza no kuryigisha abizera bose, kugirango dukomezanye bityo hatagira utana akayoba akava mu byizerwa. Twatangiye dusoma imirongo micye iboneka mu rwandiko intumwa Pawulo yandikiye itorero ry’i Roma, nyuma yo kubona ko benshi muri bo batewe n’ubuhenebere bwo kwimura Imana, batangira kuzirura ibizira, maze abihanangiriza abibutsa ko badakwiye gutukisha izina ry’Imana mu bapagani ko ahubwo aribo ba mbere bakwiye kwera imbuto zikwiriye Uwihannye, bakabera abanda icyitegererezo cyiza.
Icyubahiro cy’Imana cyahozeho, kiriho kandi kizahoraho, n’aho abantu benshi bayigomeka ho, yo izahora ari iyo kubahwa gusa ingaruka zo ntizabura kugera kuri bene abo. Umwami Dawidi yimuye Imana mu mutima we ayigomeka ho nibwo yasambanyije Batisheba muka Uliya, arangije yica uliya, Iki Cyaha cyababaje Uwiteka Imana, n’ubwo Dawidi yaciye bugufi agasaba Imana imbabazi akabwira Umuhanuzi Natani wari umutumweho ati “Nacumuye ku Uwiteka.” Uwiteka yatumye natani ngo amusubize ati “Uwiteka yagukuyeho icyaha cyawe, nturi bupfe,Ariko kuko wahaye abanzi b’Uwiteka urwitwazo runini rwo kumutuka ku bw’icyo wakoze icyo, umwana uzavuka ntazabura gupfa.” (2 Samuel 12: 13-15).
Kuva mu gihe cya Dawidi, igihe cya Pawulo na Magingo aya, Abatukisha izina ry’Imana bagenda biyongera bitewe ahanini n’abitiriwe izina ry’Imana bakora ibitandukanye n’ibyo bigisha bigaha urwaho abahakanyi rwo kuyituka no kuyisuzugura, ndetse bikabera umupaka abandi benshi bifuzaga kuva mu byaha ngo bahungire kuri Yesu, Ariko uyu ni umuburo kuri bene abo kuko Imana ntizabura kurakazwa nabo.
Kuki twaba impamvu yo gutukwa kw’izina ry’Imana ? kuki twakwigisha abandi kureka kwiba twe tukiba, Kuki Twasambana kandi twigisha ko ari icyaha? Kuki twaba abicanyi nyamara inyigisho zacu zerekana ko turi abantu b’Imana, Ntibikabeho y’uko dushimisha Imana ururimi gusa ariko imitima yacu ngo ibe kure yayo, Ese ubwiza n’Ibyiza twakurikiye ku mana kuva cyera twayibibuzeho ? Kuki nta kikidukururira kuyikorera ? Kuki abantu bayizinukwa ku bwacu ?
Dukwiye kugarura imitima yacu yatannye tugahuma none ubu tukaba turarikira ibyonona, Imana y’imbabazi iradushaka ngo dukire, Bitari ibyo ndahamya ko atazakomeza guceceka, nk’uko itanga imigisha kubayubahishije, abayitukisha nabo umuvumo wabo urahari, twibuke amagambo Yesu yasubije abigishwa be avuga kubagusha abandi, Matayo 18:6-7 ati “Nihagira ugusha mu cyaha umwe muri aba bato banyemera, icyaruta kuri we ni uko bamuhambira urusyo ku ijosi, bakamuroha mu kiyaga rwagati. Mbega ngo isi iragatora kubera ibigusha abantu mu byaha! Ibigusha abantu ntibizabura kubaho, ariko umuntu bizaturukaho azaba agatoye.
Bakozi b’Imana benedata, ndabifuriza ko twakwambara imbaraga z’umwuka wera turusheho guhamya Imana twizeye, amagambo yacu ase n’ibikorwa byacu, maze dutegerezanye Kwizera ingororano z’abanesheje.
Murakoze Ernest RUTAGUNGIRA


text:
Hatwitswe ibiro bigera kuri 31 by' urumogi
Kuri uyu wa 28, Kanama 2018, ku Karere ka Karongi habereye ubukangurambaga ku kurwnya ibiyobyabwenge mu rubyiruko. Ni ubukangurambaga bwakorwaga n’ Ikigo cy’ Igihugu gishinzwe Igorora, Ubuyobozi bw’ Akarere, Ikigo cy’ Igihugu gushinzwe ubuzima, RBC, Ingabo na Polisi y’ Igihugu.
ACP GUMIRA RWAMPUNGU Gilbert, Uwambaye ishati y' amaboko magufi
Ikigo cy’ Igihugu gishinzwe igorora cyari gihagarariwe na ACP GUMIRA RWAMPUNGU Gilbert, umuyobozi Mukuru wungiririje , Polise y’ Igihugu yo yo yari ihagarariwe na ACP Jerome…, Umuyobobizi wa Polisi Wungiririje mu Ntara y’ Iburengerazuba.
Urubyiruko rwiganjemo abanyeshuri rwitabiriye
Ni igikorwa cyari kitabiriwe n’ urubyiruko rwiga mu mashuri yose yo mu Murenge wa Rubengera, rukaba rwasobanuriwe ububi ndetse n’ ingaruka ziterwa zo gukoresa ibiyobyabwenge, uko byakwirindwa na gahunda zashyizweho mu guhangana n’ iki kibazo.
Ikigo cy’ igihugu gishinzwe ubuzima gisobanura, ikiyobyabenge nk’ikintu cyose gihindura imitekererereze n’ imyitwarire bikagira ingaruka ku buzima bw’ umuntu, cyaba kinyowe, gihumetswe cyangwa gitewe mu rushing, n’ ubundi buryo cyafatwamo.
Urumogi rwasutswe aho rwari butwikirwe
Mu mpamvu zigaragazwa nk’iziza ku isonga mu gutuma abantu bishora mu biyobyabwenge ni
- Kuba biboneka
- Uko ababikoresha biyumva iyo babifashe
- Agakungu/ Ikigare
- Ibibazo bijyanye n’ amarangamutima
- Ubumenshi buke ku ngaruka zabyo
- Aho umuntu atuye, umwuga,…
- Uburwayi bwo mu mutwe
Abayobozi baso bagarutse ku bibazo bizanwa no gukoresha ibiyobyabwenge, basaba urubyiruko kwirinda impamvu zose zatuma bahura n’ ibiyobyabwenge ahubwo babasaba kugira intumbero no gukunda umurimo.
Muri iyi gahunda kandi hatwitswe urumogi rugera ku biro 31. Bikaba byarafashwe bitewe n’ ubufatanye bw’ abaturage n’ inzwego z’ umutekano. Abari bahari bakaba biyemeje kuba ijisho no gukora ibishoboka bagaca ikoreshwa n’ icuruzwa ry’ ibiyobyabwenge.
Rumwe mu murumogi rwari rizingiye mu dupapuro tuzwi nk' utubule


text:
gakondo
Umwenegihugu ni iki? Umwenegihugu ni nde?
By Evariste Nsabimana on 28 juin 2018
UMWENEGIHUGU Umwenegihugu ni Umunyagihugu ari we Nyirigihugu. IGIHUGU Igihugu ni IMPANO Y’IMANA, yaracyiguhaye ngo kibe icyawe, ugituremo, ugitegeke, uteke, utekanye, ukibemo UMWAMI niyo waba ukiri umwana ; ukiranduremo GATANYA ugiteremo AGAHUZA gahuza ABENEGIHUGU. Cyarazwe Abakurambere b’ibikubitiro, bagenda bagisimburanamo uko iminsi itashye, kugeze kuri wowe wa none. Gituze mu mutima wawe; uko ugituyemo kigutambemo kabone n’ubwo waba […]
Gakondo k’Iwacu
By Amakuru ki ? on 11 décembre 2017
Iriburiro Ikibazo cyashegeshe Igihugu cyacu n’Abagituye ni ukutamenya iwabo n’ababo. Uko umuco wa Kinyarwanda wagiye usobekerana n’indi mico, Abenegihugu bagiye bamira bunguri iby’imahanga bakirengagiza iby’iwabo, kumenya iwabo n’ababo ndetse no kumenyana ; ngo basangire basabane, byabaye ibango ryo gutatira igihango cya Gakondo ; biteye agahinda kamwe k’Umukubabibero ! Muri iyi nyandiko twise »Gakondo k’Iwacu tuzajya twibanda cyane ku […]
Posted in Ahabanza, Amakuru | Tagged abanyiginya, Abashambo, Abashingo, Abongera, abungura, amoko, gakondo


text:
“Hariho umutunzi wambaraga imyenda y'imihengeri n'iy'ibitare byiza, iminsi yose agahora adamaraye. Kandi hariho n'umukene witwaga Lazaro, wahoraga aryamye ku muryango w'uwo mukire, umubiri we wuzuyeho ibisebe. Imbwa na zo zarazaga zikamurigata mu bisebe, kandi yifuzaga guhazwa n'ubuvungukira buva ku meza y'umutunzi.
“Bukeye umukene arapfa, abamarayika bamujyana mu gituza cya Aburahamu, n'umutunzi na we arapfa arahambwa. Ageze ikuzimu arababazwa cyane, yubuye amaso areba Aburahamu ari kure na Lazaro ari mu gituza cye. Arataka ati ‘Aburahamu sogokuru, mbabarira wohereze Lazaro, akoze isonga y'urutoki rwe mu tuzi antonyangirize ku rurimi, kuko mbabazwa n'uyu muriro.’
“Aburahamu aramubwira ati ‘Mwana wanjye, ibuka yuko wahawe ibyiza byawe ukiriho. Lazaro na we yahawe ibibi, none aguwe neza hano naho wowe urababazwa cyane. Kandi uretse n'ibyo, dore hariho umworera munini bikabije hagati yacu namwe, washyiriweho kugira ngo abashaka kuva hano kuza aho muri batabibasha, kandi n'abava aho batagera hano.’ Na we ati ‘Ndakwinginze sogokuru ngo nibura umwohereze kwa data, kuko mfite bene data batanu, ababurire ngo na bo batazaza aha hantu ho kubabarizwa cyane.’
“Aburahamu aramubwira ati ‘Bafite Mose n'abahanuzi, babumvire.’ Na we ati ‘Oya sogokuru Aburahamu, ahubwo nihagira uzuka akabasanga bazīhana.’ Aramubwira ati ‘Nibatumvira Mose n'abahanuzi, ntibakwemera naho umuntu yazuka.’ ”


text:
Ibi Bralirwa ibikoze, mu gihe Ikigo cy’Igihugu cyita ku bidukikije (REMA) na Minisiteri ishinzwe Ibidukikije bari mu bukangurambaga bwo kubirengera.
Kuri uyu wa Kabiri tariki ya 5 Kamena 2018, abakozi ba Bralirwa batangiye gukwirakwiza za poubelle kugira ngo abafatanyabikorwa bayo bo kujya bavanga ayo macupa n’indi myanda, ajye abyazwamo ibindi bikoresho.
Iki gikorwa cyatangiriye mu tubari duherereye ahitwa mu Migina i Remera mu Karere ka Gasabo, imbere ya Stade Amahoro.
Umukozi ushinzwe kwita ku bidukikije muri Bralirwa, Fred Nyangezi, yabwiye IGIHE ko iyi gahunda igamije guteza imbere ibikorwa bijyanye no kwita ku macupa kugira ngo atangiza ibidukikije.
Yagize ati “Iki gikorwa kijyanye no guteza imbere gahunda yo kwita ku bidukikije, igamije gutegura uburyo bwo kwita ku macupa ya pulasitike aho kuyavanga n’ibindi kugira ngo atangiza ibidukikije.”
Yongeyeho ko iyi gahunda inagamije gushyira ahantu hose bakoresha ayo macupa za poubelle kugira ngo abandi bantu babishinzwe baza kuyafata bayajyane kuyabyaza umusaruro.
Yagize ati “Hari abandi bafatanyabikorwa twumvikanye bazajya baza bagafata ayo macupa muri izo poubelle bakayajyana bakayategura, bakayasya mu mamashini zabugenewe kugira ngo avemo ibindi bintu abandi bashobora gukoresha mu gukora ibindi bikorwa bitandukanye.”
Si mu Rwanda gusa havugwa ibyerekeye amacupa ya pulasitiki kuko buri mwaka toni umunani zayo zijugunywa mu nyanja, Loni ikagaragaza ko hatagize igikorwa mu 2050, pulasitiki zizaba ziruta amafi ari mu nyanja.


text:
Buri mwaka akarere ka gicumbi kimwe n’utundi turere dufite imisozi ihanamye, gahura n’ikibazo cy’ibiza birimo inkangu n’umuyaga byangiza bikanaseanya ibihingwa n’amazu y’abaturage rimwe na rimwe bikanatwara n’ubuzima bwabo. Ni muri urwo rwego Umuyobozi w’Akarere bwana Mudaheranwa Juvenal ari hamwe n’Umuyobozi wa Burigade ya 503 Lt. Col. Kirenga Claver, Umuyobozi wa Polisi mu karere Spt Karagire Gaston n’Abayobozi b’Akarere Bungirije yayoboye inama kuri uyu wa 2 Ukwakira 2017 guhera saa tatu (09:00) za mu gitondo.
Iyi nama yari yatumiwemo abakozi bo mu mirenge barimo Abayanyamabanga Nshingwabikorwa b’imirenge, Abashinzwe Ubuhinzi, Abashinzwe Imicungire y’ubutaka mu mirenge, Abashinzwe Iterambere ry’Imibereho Myiza mu tugari, Uruganda rw’icyayi rwa Mulind na Kinihira, Abashinzwe amashayamba mu mirenge n’abandi bafatanyabikorwa mu kubungabunga ibidukikije.
Bwana Muhizi Jules Aimable yabanje kubagezaho uko ikibazo giteye nyuma y’aho abayobozi n’abitabiriye inama bafata ingamba zirimo kongera gucukura imirwanyasuri aho yari iri ikaba yarasibamye, gucukura imishya, gutera ibyatsi birimo urubingo kuri yo no ku materasi y’indinganire, gusarura amashyamba bikurikije amategeko Atari ugukumbaho ahubwo ari ukujya batema basimbuka ibindi byamara gushibuka bagakurikizaho ibyasigaye, kuzirika ibisenge by’amazu, kwimura abatuye ahantu hagaragara nk’amanegeka no gushishikariza abaturage gufata amazi ava ku bisenge by’amazu ndetse n’ava ku nyubako za Leta n’ibindi bigo.
Ikindi bafasheho umwanzuro ni uko imirenge igomba kugaragaza ahantu hose hagaragara ko nta mashyamba ahari kugira ngo hashakwe uburyo hategurwa ingemwe ku buryo hazaterwa ndetse basoza basaba buri wese urebwa n’ibi bibazo kwita ku mabwiriza ndetse n’imyanzuro y’iyi nama. Umuyobozi w’akarere yashoje asaba ko inzego z’ibanze zigomba kurwanya abantu bacyubaka mu kajagari kuko akenshi ari byo biteza impanuka no kwibasirwa cyane n’ibiza.
MUTUMWA Vincent
Public Relations, Media and Communication Officer
Gicumbi District
Tel: +250 788487894
E-mail: mutumwa.vincent@gicumbi.gov.rw


text:
Isosi y’ubunyobwa irimo sardine
Ibikoresho
Agakombe k’ifu y’ubunyobwa
Inyanya 3
Igitunguru 1 kinini
Sererli poivron
Agakopo ka sardine 1
Amavuta ibiyiko 2
Uko bitegurwa
Fata ifu y’ubunyobwa uyicishe mu isafuriya yumutse ugaragura , ise nk’iyumutse ariko idashiririye.
Mu yindi safuriya, shyiramo amavuta nashya ushyiremo igitunguru na sereli na poivro zikase
Ongeramo inyanya wahase, ugaragure cyane bishye.
Shyiramo ya fu y’ ubunyobwa ugaragure bihwane neza.
Ongeramo amazi ashyushye ureke bibire iminota 15 ku muriro mucye
Shyiramo sardine ureke bibire iminota 5. Irinde kuvanga cyane ngo sardine idashwanyagurika.
Byarure bigishyushye, tegurana n’ubugari cyangwa umuceri.
Agasaro.com


text:
Nyuma y’imyaka 25 itangiye umurimo Korari Philadelphia ya ADEPR Nyamata igiye kumurika amajwi n’amashusho
Korali Philadelphia yatangiye umurimo w’Imana mu mwaka w’1992, ku mudugudu wa kayenzi, iza kuhava yerekeza mu itorero rya ADEPR Nyamata Paroisse ya nyamata ho mu karere ka bugesera, mu ururembo rw’uburasirazuba.
Nk’uko bitangazwa na bamwe mu baririmbyi bayo, Iyi korali yakozweho bikomeye na Genocide yakorewe abatutsi muri 1994, ariko ngo ntabwo byabaciye intege, kuko nyuma yayo bongeye kwisuganya bongera gukora umurimo w’Imana. Mukantabana Liberatha Umubyeyi uririmba muri iyi korale yabwiye agakiza.org ati: “Nyuma ya Genocide twari twatakaje ibyiringiro ariko imfubyi n’abapfakazi ndetse n’abandi bari barokotse twaje kongera kwisuganya twongera gutangiza korali philadelphia, turasenga cyane ndetse Imana igenda iduha amasezerano none dore twongeye kuba korali ishikamye mu murimo w’Imana”
Ibi kandi bishimangirwa na Bwana Rangira Kito umuyobozi w’iyi Korali, wanongeyeho ko imbaraga za korali Philadelphia zishingiye ku bihe byinshi byo gusenga bagira nka korali, bikunganirwa n’ibikorwa by’urukundo birimo gusurana ndetse no kubana mu bisubizo Imana igenda itanga hagati muri korali, kuri ubu bakaba bishimira intambwe ikomeye Imana yabateje dore ko ngo bageze kuri imyiteguro yo kumurika kumugaragaro umuzingo w’indirimbo zabo, mu kiganiro na agakiza.org Bwana Rangira yagize ati “ ni muri Turimo gutegura indirimbo mu buryo bw’amajwi n’amashusho zibumbiye mu muzingo cyangwa se album mu mvugo imenyerewe twise UMUKOZI W”UMUHANGA Ikaza igizwe n’indirimbo 11 kandi tukaba twizera ko zizaryohera abazazumva n’abazabona amashusho yazo cyane ko ari album twitondeye kndi yakozwe n’abahanga bamenyereye gukora indirimbo zagiye zikundwa mu Rwanda.
Korale Philadelphia igeze kure Imyiteguro yo kumurika umuzingo wayo
Bwana Rangira yahamije ko Philadelphia igeze ku musozo wo gufata amashusho y’indirimbo zabo ikaba yarangije no gutangaza amatariki y’ingenzi mu myiteguro ya launch ya album yabo ya mbere, ngo ku itariki 19/11/2017 bazakora igikorwa kibanza (Pre-Launch) izabera kuri Sunrise Nyamata, aho batumiye Ev. Munezero uzaturuka mu Ruhengeli, igikorwa cyo kumurika Nyamukuru (Launch) kikazaba kuwa 19 ukuboza 2017. Kugeza ubu korali Philadelphia igizwe n’abaririmbyi bagera kuri 70 barimo abagabo, abagore ndetse n’urubyiruko benshi muri bo bakaba bahuriza ku mvugo igira iti “ nta kure habaho imana itakura abantu”.
Urusengero rwa ADEPR Nyamata aho Korale Philadelphia isengera
Twahirwa Jean Baptiste/agakiza.org


text:
Polisi y’u Rwanda irakangurira ababyeyi n’abandi bafite inshingano zo kwita no kurera abana kubarinda kujya ku biyaga, inzuzi, imigezi n’ibidendezi by’amazi; baba bagiye kuvoma cyangwa gukora ikindi gikorwa icyo ari cyo cyose cyabaviramo kurohama, bakaba ndetse banabura ubuzima. Ubu butumwa butanzwe nyuma y’uko abantu bane barohamye.
Muri iki cyumweru, abantu bane barimo abana babiri bapfuye barohamye hirya no hino mu gihugu. Abo bana barimo uw’imyaka itandatu y’amavuko w’umukobwa wanyereye akagwa mu kidendezi cy’amazi kiri mu kagari ka Gakingo, mu murenge wa Shingiro (Musanze) ku itariki 10 Mata bikamuviramo urupfu. Undi mwana wabuze ubuzima kuri uwo munsi ni umuhungu wari ufite imyaka itanu y’amavuko. Yarohamye mu Kiyaga cya Kivu, mu kagari ka Kinunga, Umurenge wa Boneza mu karere ka Rutsiro.
Mu butumwa bwe, Umuvugizi wa Polisi y’u Rwanda mu Ntara y’Amajyaruguru, Inspector of Police (IP) Innnocent Gasasira yagarutse ku ngaruka zo kohereza abana bonyine ku biyaga, inzuzi n’imigezi agira ati,"Iyo bageze kuri ayo mazi bayakiniramo bayidumbaguzamo. Ibyo ni byo biviramo bamwe kurohama no kubura ubuzima. Ababyeyi n’abandi babashinzwe mu buryo bumwe cyangwa ubundi bakwiye kutaboheza bene aho hantu bonyine no kubarinda kuhajya; ariko na none umuntu mukuru wese afite inshingano zo kubuza abana gukinira mu mazi atemba n’ari hamwe."
Babiri bandi babuze ubuzima ni umusore w’imyaka 20 warohamye mu mugezi wa Ramba uri mu murenge wa Kavumu, mu karere ka Ngororero n’umukecuru w’imyaka 77 warohamye mu mugezi wa Karundura uri mu murenge wa Cyato, mu karere ka Rusizi.
IP Gasasira yavuze ko ibindi bitera abantu kurohoma bikaviramo bamwe kubura ubuzima harimo kwambuka imigezi basinze, kutambara umwenda utuma umuntu urohamye atibira mu mazi, gutwara abantu mu bwato bushaje cyangwa bufite ibibazo by’imikorere, koga mu biyaga, imigezi n’inzuzi nta bumenyi buhagije, ibikorwa by’uburobyi bya nijoro no gupakira ubwato ibirengeje ubushobozi bwabwo; maze asaba buri wese kwirinda icyatera impanuka mu mazi.


text:
Dore uko wakwirinda umubyibuho ukabije
Umubyibuho ukabije ni kimwe mu bintu bikomeje guhitana abantu batari bacye ku isi, aho bagenda bahitanwa n’indwara zikomoka kuri iki kibazo, bigatuma barushaho gushaka icyo bakora ngo bagabanye umubyibuho ukabije ugasanga bibateye ubundi burwayi butandukanye’
Aha wakwibaza uti ese umubyibuho ukabije uterwa n’iki?
Amakuru dukesha healthline.com avuga ko ibiribwa birimo amavuta m enshi nk’ifiriti, ibinure , ibinyampeke, inyama cyane cyane izitukura, n’ibindi bibazo birimo kudasinzira neza, kuryama amasaha menshi, kudakora siporo, ngo bishobora gutuma umuntu agira umubyibuho uri ku kigero kiri hejuru ari nabyo bishobora gukurura indwara zishamikiye kuri uwo mubyibuho ukabije.
Dore ibyo wakora kugirango wirinde umubyibuho ukabije
Uru rubuga healthline.com ruvuga ko hari byinshi wakora kugirango wirinde uyu mubyibuho ukabije birimo.
Kumenya uburyo umubiri wawe wubatse, aho ushobora kujya ahari icyuma cyose cya point santé bakakubwira uko umubiri wawe uhagaze, guhitamo ibiryo uzajya urya wifashishije gahunda y’ibiryo urya buri cyumweru bitewe n’ibiro ushaka kujya utakaza muri icyo cyumweru
Kugerageza kurya imbuto nka pomme, indimu, inanasi n’ibindi byiganjemo imboga nka dodo, epinari n’intoryi kandi ugakunda gukora siporo nko koga, kurira ingazi, gusimbuka umugozi, gutwara igare n’ibindi
Iyo ibi byose bidakurikijwe neza, usanga umuntu afite ibyago byo kurwara za ndwara zikomoka ku mubyibuho ukabije zirimo kwikuba 3 kw’izibasira umutima, diyabete yo mu bwoko bwa 2 ari yo benshi bazi nk’indwara y’igisukari, kanseri y’amara,amabere, kubyimba kw’agasabo k’indurwe bitewe n’utubuye tuba turimo bikabangamira igogora ry’ibiryo bityo umuntu agahorana constipation, n’izindi nyinshi.
Source: healthline.com
Liliane [email protected]


text:
01/11: Icyemezo cyo kwimura ihimbazwa ry’umunsi mukuru w’abatagatifu bose.
ITANGAZO RY’ABEPISKOPI GATOLIKA MU RWANDA
Icyemezo cyo kwimura ihimbazwa ry’umunsi mukuru w’abatagatifu bose.
Bakristu dukunda,
Twebwe, Abagize Inama y’Abepiskopi Gatolika mu Rwanda,
Dushingiye ku ngingo ya 838 y’Igitabo cy’Amategeko rebero ya Kiliziya (1983) igena uko imihango ya liturujiya ntagatifu ikurikirana;
Dushingiye ku ngingo ya 64, igika cya 1-2, y’Inyigisho ngenga ya Mutagatifu Papa Yohani Pawulo wa II “Pastor Bonus” (Umushumba Mwiza), igena ububasha bw’ Inteko ya Kiliziya Ishinzwe ibyerekeye Liturujiya n’Amasakaramentu bwo gushyigikira abepiskopi ba za diyosezi mu gufasha abakristu guhora bagira uruhare rutaziguye muri liturujiya ntagatifu no guhindura ingengabihe zihariye n’izagenwe za misa n’amasengesho ya Kiliziya zidasanzwe n’imiryango iteye ityo;
Dushingiye kuri nomero ya 36 na 37 y’Amabwiriza yo ku wa 24 Kamena 1970 agenga ihindurwa ry’ingengabihe zihariye n’izagenwe za misa n’amasengesho, yemerera inama y’abepiskopi kugena umunsi wo guhimbaza umwe mu minsi mikiru itakiri itegeko, uberanye n’umuco karande cyangwa imitekerereze y’abakristu no gusaba Ubuyobozi bukuru bwa Kiliziya kuwemeza;
Dushingiye ku cyifuzo cyatowe n’Inama y’Abepiskopi Gatolika mu Rwanda, mu nama yabo idasanzwe yo kuva ku itariki ya 09 kugeza ku ya 10 Kanama 2016, kijyanye no kwimurira ku cyumweru cya mbere cy’ukwezi kwa cumi na kumwe (Ugushyingo) ihimbazwa ry’umunsi mukuru w’abatagatifu bose;
Tumaze kubona ko hashize imyaka 22, itariki ya mbere y’Ugushyingo, umunsi w’abatagatifu bose itakiri umunsi w’ikiruhuko mu Rwanda, bigatuma abakristu badashobora kujya mu misa uretse gusa uwo munsi uhuriranye n’icyumweru;
Tumaze kubona icyemezo cy’ibanze kigenwa ingingo ya 1246 y’Igitabo cy’Amategeko rebero ya Kiliziya cyo mu mwaka wa 1983, cyatanzwe n’Ubuyobozi bukuru bwa Kiliziya ku wa 18 Mutarama 2017, bikozwe n’ Inteko ya Kiliziya Ishinzwe Ibyerekeye Liturujiya n’Amasakaramentu nk’urwego rwabiherewe ububasha n’Umushumba Mukuru wa Kiliziya Gatolika, Papa Fransisko;
Twemeje ibikurikira :
1. Guhimbaza Umunsi Mukuru w’Abatagatifu bose ku itariki ya 1 Ugushyingo bizakorwa gusa igihe iyo tariki izaba yahuriranye no ku cyumweru. Mu gihe izaba ari mu yindi minsi isanzwe, uyu Munsi Mukuru Ukomeye uzajya wimurirwa ku cyumweru cya mbere cy’Ugushyingo.
2. Umunsi wo gusabira abakristu bapfuye ntuhindutse. Uzajya uba ku itariki ya 2 Ugushyingo, keretse igihe iyo tariki ihuriranye n’icyumweru cya mbere cy’uko kwezi. Muri icyo gihe, uzahimbazwa ku wa mbere ukurikira icyo cyumweru wimukire Umunsi Mukuru w’Abatagatifu bose.
Ibinyuranye n’ibyo ntibyemewe.
Bikorewe i Kigali, kuwa 08 Nzeri 2017 Umunsi mukuru w’Ivuka rya Bikira Mariya
Abepiskopi Gatolika bo mu Rwanda:
+ Filipo RUKAMBA, Perezida w’Inama y’Abepisikopi Gatolika Umushumba wa Diyosezi ya Butare
+ Tadeyo NTIHINYURWA, Umushumba w’Arkidiyosezi ya Kigali
+ Serviliyani NZAKAMWITA, Umushumba wa Diyosezi ya Byumba
+ Yohani Damaseni BIMENYIMANA, Umushumba wa Diyosezi ya Cyangugu
+ Simaragde MBONYINTEGE, Umushumba wa Diyosezi ya Kabgayi
+ Visenti HAROLIMANA, Umushumba wa Diyosezi ya Ruhengeri
+ Antoni KAMBANDA, Umushumba wa Diyosezi ya Kibungo
+ Selestini HAKIZIMANA, Umushumba wa Diyosezi ya Gikongoro
+ Anakeleti MWUMVANEZA Umushumba wa Diyosezi ya Nyundo


text:
Urukundo ni rwiza ariko hari igihe rukoresha abarufitanye ibidakwiye ndetse bikarangira buri wese areba undi nk’utamuzi nyamara barahoze ababeshyanya ko bakundana by’ukuri ,ibi bisa n’ibyabaye kuri umwe mu bakunzi ba YEGOB wifuje ko abasomyi bamugira Inama nawe akabagira izindi kuko yamaze kubona ko uko yumva urukundo bitandukanye n’uko ruri.
Yagize ati”Nitwa Nella mfiye imyaka 21,niga mu mashuli yisumbuye,nsinkomoka mu muryango ukize cyane gusa mbona icyo nifuza mu bisanzwe umuntu akenera,Muri iyi myaka 21 maze nakundanye n’umusore umwe gusa ,ndetse twamaranye imyaka igera ku 9 dukundana gusa noneho aho bigeze ndabona yarankuyeho amaboko nyamara njye ndumva akindimo.
Uyu mutype twamenyanye tukiri bato pe,narimfite imyaka 12 gusa icyo gihe nawe yarafite 15,twabanje kubana bisanzwe gusa n’umva ariwe muhungu niyumvagamo mubo twiganaga bose,umunsi umwe yambwiye ko ankunda ntibyantungura kuko nabimubonagamo,twarakundanye kuva icyo gihe nagiye nshwana n’abasore benshi beza mbabwira ko ndashobora gukunda abantu barenze umwe ,mbumvisha ko ari we gusa nimariyemo.
N’ubwo byari bimeze gutyo ntiyari gucisha gukora imibonano mpuzabitsina kuva mu buto bwacu,aho dukuriye yagiye ashaka kubizana ariko kuko yaraziko narezwe ndetse kandi mfite iwacu ntinya ,yarigengeseraga yanabivuga nkamucyahira kure akansaba imbabazi,umunsi nujuje imyaka 20 nibwo namwemereye ibyo nari naramwimye kuva kera.
Ndabyibuka si cyera ni mu umwaka ushize  wa 2014,twagiye inama ngo tuzasohoke ku munsi w’amavuko yanjye ndetse twumvikana ko kugira iwacu bazabyemere ari uko nzababwira ko abana twigana banteguriye Anniv bityo  ntabasuzugura,ngomba kubasanga ariko nkaba nshobora gutaha bwije kubera izo mpamvu,I wacu babonaga maze kumenya gutandukanya icyatsi n’ururo barandetse ndagenda.
Numvaga ntacyantera gukora ibyo nanze kuva kera,mbese numva tugenda tukoga,twarangiza tugasangira,tukajya i wacu kuruhuka nk’uko twari rwabikoze ku munsi w’amavuko ye,twagezeyo,tumaze koga nk’ibisanzwe ambwira ko afite byinshi byo kumbwira  ariko akaba yumva ashaka kuryama gacyeya musabye ko twahita dutaha ati “oyaaa mu rugo nsinabona uburyo tuganira neza ahubwo dufatye chambre tuganire byimazeyo tubone twataha”
Narabyemeye dore ko nirindaga kumugora kandi mbona amaso yatukuye mbese ameze nk’urwaye,Tugeze muri iyo chambre twaraganiriye pe,gusa yatinyutse kunkoraho ibintu yari yaragerageje kuva kera nkabyanga,n’ubundi narabyanze maze arirakaza…yahise ambwira ko iryo rishobora kuba iherezo ry’urukundo rwacu.
kuri njye numvaga ibyo aribyo byose kunkoraho kwe ntacyo byantwara ntabishatse dore ko kuva kera twavugaga ngo byose ni mu mutwe,naramuretse ankoraho turyamye aho ngaho ku gitanda,hashize akanya numva ntangiye gushinduka,ntagiye kwifuza kuryamana nawe,Narihanganye ndabihisha ahubwi ndamwiyaka ariko aranga,yambwiye ko ngomba kwemera tukabikora cyangwa tugashwana..nibajije igihe kirekire ntekereza uko twabanye mbona ibyo ataribyo bigiye kuntanya nawe cyane ko nabonaga ntawundi yakunda usibye njye  ndetse nanjye ntawundi nakunda usibye we.ariko ntabeshye nanjye numvaga nafashwe pee,ndetse birenze urugero.
Ok! naremeye turabikora,nsinavuga ko numvaga ari bibi mu gihe twabikoraga ahubwo nyuma yaho nasanze narakoze icyo nabuza buri mukobwa nkanjye gukora,Kuva icyo gihe twaratashye,numva ikimwaro ariko nkisubiraho nti”ntacyo kuba ankunda” numvaga nakoreye urukundo rwacu nyamara nari naruranduye,igihe cyarageze umusore akajya amara iminsi 3 atampamagara kandi ibyo bitarigeze bibaho,njyewe naramuhamagaraga ariko n’ubundi akamvugisha wumva ntagishyika amfitiye nka mbere,igihe cyarageze akajya yanga gufata telefone,bintera inkeke ndetse bikanandiza,nagiye kumureba,ariko ntiyampishe yambwiye ko atakinkunda nagato..
ibi biracyari icamugongo kuri njye ,ndetse ndacyabyicuza,ndacyumva ari ibintu biremereye,iteka nibaza impamvu twaryamanye ,ndirenganya,ndiburanya ariko byarabayem,nanubu buri musore wese mubonamo umuhemu,iteka birambabaza iyo ntekereje igihe nataye ndetse nkiyumvisha ko nta musore w’unyakuri ubaho,Iyo nzakubimenya nari kumwima tugatandukana bikaruta.
ubu ndavunwa  n’uko nabaye umugore nkongera gushegeshwa n’urukundo namutayeho”rimwe na rimwe hari igihe dutekereza ko byo tugiye gukora aribyo bizatwongerera igikundiro mu maso yabo tugiye kubikorera,tukumva tugiye kuvomerera urukundo nyamara tuba tugiye kurushingurana n’imizi kandi burundu,buri wese afite ibyo yanyuzemo mu rukundo bikamwigisha  gusa ikiruta ikindi n’ukwifata n’ubudahemuka kugeza ku iherezo”.


text:
Category: INKURU Z’URUKUNDO
Dore ibimenyetso 10 bizakwereka ko umusore mukundana akwiyumvamo kandi ko agukunda by’ukuri bizira uburyarya.
May 02, 2015
Ushobora kuba ukundana n’umusore ariko bikaba bitakorohera kumenya niba koko agukunda by’ukuri. Urubuga http://allwomenstalk.com ruvuga ko iyo urukundo nyarwo ruhari...
Dore Ingeso 6 abagabo banga urunuka ku bagore babo!
Apr 28, 2015
Hari ingeso zimwe na zimwe abagore bagira nyuma yo kurongorwa zigatuma abagabo babo bahorana agahinda. Kenshi iyo umugore atikosoye birangira umugabo we atakimufitiye...
Amabanga 10 umugabo akoresha kugirango ageze umugore we ku byishimo bya nyuma mu gihe batera akabariro
Apr 23, 2015
Imiterere y’umubiri w’abagore bose si imwe, ariko mu gihe cy’imibonano mpuzabitsina buri mugore wese aba akeneye igihe gihagije cyo gutegurwa kugirango aze kugira...
Nyuma yo gutandukana na se wa Beyonce Knowless , Tina Knowless yakoze ubukwe n’undi mugabo / AMAFOTO
Apr 14, 2015
Nyina w’umuhanzi w’icyamamare Beyonce Knowles n’umunyamideli Solange Knowles yakoze ubukwe na Richard Lawson basezerana kubana akaramata ndetse banambikana impeta...
Umusore w’umuvugabutumwa Yambwiye ko Imana yamunyeretse ngo tuzabane nyuma ambwira ko yongeye kumubuza mbivamo, none yongeye kungarukira. MBIGENZE NTE?
Apr 13, 2015
Mu buhamya bwe uyu mukobwa yaduhaye atubwira ko atuye i Kanombe mu mugi wa Kigali, twagerageje gufatamo iby’ingenzi byumvikanisha inama agisha. Ubona asa n’ubabaye...
Dore uburyo bwiza bwo gushimisha birenze urugero umukobwa mukundana!
Apr 01, 2015
1.Ujye umwereka ko wishimye igihe cyose ukimukubita amaso. Niba wenda mujyiye kubonana kandi mutari kumwe mwereke ko ubyishimiye kandi ubimubwire. Gusa wirinde kubigira...
Mukobwa/Mugore menya uko wakwirinda kubabara igihe uri gukora imibonano mpuzabitsina
Mar 30, 2015
Niba uri umukobwa cyangwa umudamu, ukaba ubabara igihe uri gukora imibonano mpuzabitsina, hari uko wakwitwara ntuzongere kubabara. Biragoye cyane kubasha kumenya uko...
Dore bimwe mu bimenyetso bigaragaza umuhungu wakunze(Umuhungu uri murukundo)
Mar 24, 2015
Abantu benshi, cyane cyane abahungu,ntibajya bemera ko bari mu rukundo kuko ngo baba bumva ari ugucika intege kandi bakaba bumva bagomba kwihagararaho. Nyamara ariko...
Dore ibintu 10 bizakwereka ko umukobwa muri kumwe mu rukundo akwiyumvamo kandi ko muzarambana
Mar 22, 2015
Burya ngo abakobwa bose babwira abasore ko babakunda si ko baba babakunda by’ukuri cyangwa se bifuza kumarana na bo igihe kirekire. Kuko hariho igihe usanga umukobwa...
Ku myaka 36, ni umugore w’abana 2, amaze imyaka 9 ashatse umugabo, ubuhamya bw’inzira itoroshye yanyuzemo mu rukundo.
Mar 20, 2015
Hari abahungu cyangwa abakobwa bashaka kubera igitutu cy’ababakikije kuko imyaka iba imaze kuba myinshi, hatitawe ku rukundo cyangwa se ku zindi ndangagaciro...


text:
BY UBWANDITSI
Banyarwanda namwe ncuti zu Rwanda mwaramutseho. Uyu munsi talki ya 20/10/2014 twahisemo
kurangiza rya sezerano twagiranye namwe ko tuzabagezaho amwe mumavideo ya FDLR yerekana bahungu bacu uburyo bbaho muri Congo binyuranye nibyo umwanzi wacu wa kera FPR nabambari bayo bakomeza kutubesha ko FDLR itabaho. Murayo mavideo muraza kubonamo ndetse nubwitange ubwo bamwe mubasore ninkumi zabanyarwanda baba mubihugu byo hanze mumahanga bakomeje kugaragaza bafata igihe bakajya gusura izi ntwari zacu. Umuhungu bita Rugero Romeo yavuye muri Amerika aravuga ati sinshobora kugumya kwicara kandi hari benewacu barimo kubuzwa amahoro muri Congo.
Nkumuntu ukunda u Rwanda rwamubyaye nabanyarwanda yafashe inzira aruhikira muri Congo. Igikorwa cye nicyubutwari bukomeye. Byagombye gushishikariza abandi banyarwanda baba hanze AMARASO UYIMA IGIHUGU PAUL KAGAME AKAYANYWERA UBUSA.
gufata akanya bagasura izi nzirakarengane ndetse bagatanga umuganda wo kwibohoza. Nitugumya gusura aba bakurubacu nabarumuna bacu tuzaba turimo kubashigikira bikomeye cyane. Ese wowe munyarwanda nikoi ufite waha abavandimwe bawe bari mumashyamba ya Congo kandi bamazemo imyaka 20. Kagame kubwo urwango yanga abahutu yatanze amaraso ya bene wabo amagana namagana ariko umugambi we wo kwica abahutu awugeraho. None wowe kubwurukundo ukunda u Rwanda rwakubyaye nabanyarwanda kuki utakitanga wowe ubwaw ngo ubohoze abanyarwanda? Ibuka
UMUVUGIZI MUKURU WINGABO ZA FDLR ABONANA NABANYAMAKURU
Ngaho fata agatebe maze wicare urebe abasore bitangiye kurinda impunzi zabanyarwanda imyaka 20 yose ariko umwanzi abahiga kumpande zose. Urabonamo abagqabo bangana nawe. Urabonamo abasore bimigenda bangana nawe. Urabona inkumi nziza cyane nkawe ariko zahisemo kwitangira igihugu nabanyarwanda. Urabonamo abasaza nabakecuru bahisemo kugumana nabana babo nabavandimwe ariko bakanga guhakwa nabatutsi ba FPR. Ese wowe utegereje iki? Uri umusore ariko se ubusore bwawe bukumariye iki mugihe ntakintu nakimwe ukorera igihugu cyawe kugirango ukibohoze. Hari uburyo bwinshi wakorera u Rwanda. Watanga umusanzu kubana bimpunzi kugirango babone ibikoresho byishuri. Wagura nisasu narimwe ryokurinda abo bana mugihe biga. Wakwitanga woe ubwawe ugasanga abandi bana mukifatanya kubohoza u Rwanda. Waguma aho uri ariko ukabwiza isi ukuri kubibazo byugarije abanyarwanda nabandi bantu besnhi bicwa. Wakwigisha abana bawe amateka yu Rwanda. Wakora igikorwa cyubwangamugayo nubutwari nubwitange maze ukajya gusura abana bacu bari muri Congo ukamarana umwanya nabo ukabamenya kandi ukabaha morale. Ese uri Umuganga, wafata umwanya ukajya mwishyamba kwigisha abariyo ibikorwa byo kuvura. Ese uri umusirikali mugihugu ulimo? Wafata umwanya ukajya gutoza abasore ninkumi technique uzi zabafasha kurugamba. Ese uri umunyamasengesho wabasabira igitondo numunsi ngo umwanzi azatsindwe niyijuru. Ikirutabyose nukow wabafasha muburyo bwose nkabanyarwanda.
DORE UKO FDLR IBAYEHO MUMASHYAMBA NUBUTWARI IGAAGAZA
DORE URUGENDO RW UMUCUNGUZI MUMASHYAMBA YA MASISI INTWARI KURUGAMBA
DORE IMIRYNGO YIMPUNZI ZABANYARWANDA INTWARI REMOE YABASHIJE KUBONANA NAZO MUGIHE YARI MURUZINDUKO MURI CONGO AHO YABONANYE BASORE BACU
ABASORE BABANYARWANDA BAHARANIRA DEMOCRACY BABA MU BURAYI NAHANDI KWISI BITWA JAMBONEWS NABO BASUYE ABAHUNGU BA FDLR MAZE BAGIRANA IKIGANIRO GIKURUKIRA MURULIMO RWIGIFRANSA. IMPAMVU BAGIKOZE MURULIMI RWIGIFRANSA NIMURI YA NTEGO YABANYARWANDA YO KUMENYEKANISHA IBIBAZO BYA FDLR MUBANYAMAHANGA ABO PAUL KAGAME NA FPR BAMAZE IMYAKA BABESHA IBINYOMA. MUKUNYOMOZA RERO JAMBONEWS NAYO NTIYAHATANZWE YASUYE GENRAL BYIRINGIRO UMUYOBOZI MUKURU WA FDLLR BAGIRA IKI KIGANIRO
Rwanda-RDC
:Entretien exclusif avec le président des FDLR Victor Byiringiro
ESE WOWE ULIMO GUSIGARA INYUMA MUMATEKA NURUGAMBA RWO KUBOHOZA ABANYARWANDA MAZE TUKAGIRA IGIHUGU TWESE TWIBONAMO NKABANYARWANDA NTA MUHUTU WICARIWE NABATUTSI CG UMUTUTSI WICARIWE NABAHUTU? NGAHO REBA UMUGANDA WATANGA. FDLR IRAGUTEGEREJE NABANYARWANDA ABABYEYI BACU BADUHANZE AMASO


text:
Impunzi z’abayisilamu ziri ku mugabane w’uburayi zayobotse Kristo
Nyuma yo gusobanukirwa urukundo rwa Kristo,ndetse bakumva ukuri k’ubutumwa bwiza bwa Yesu Kristo,bemeye kwakira Yesu Kristo nk’Umwami n’Umukiza wabo.Mu magambo yabo baragize bati “ Muri Islam tubayeho mu bwoba, nyamara Kristo ni Imana y’Urukundo.
Ikinyamakuru The Guardian cyagaragaje ko mu mezi ashize umubare w’impunzi z’abayislamu ziri ku mugabane w’Ubulayi zirimo guhindukirira Kristo bitewe n’uko amatorero yo kuri uwo mugabane yakwirakwije ubutumwa bwiza bwa Yesu Kristo na gahunda yo kubatiza mu duce dutandukanye two kuri uwo mugabane.
SHIMA,impunzi ikomoka mu gihugu cya Irani yabwiye ikinyamakuru Told Stern magazine ati“Mu buzima bwanjye bwose nashakishije amahoro n’ibyishimo,ariko ntabyo nigeze mbona mu idini ya Islam,kuba umukristo ni ibyishimo kuri njye”
Indi mpunzi ikomoka mu gihugu cya Iran, SOLMAZ yabwiye ikinyamakuru German daily ati “ Muri Islam ,tubaho buri gihe mu bwoba,ubwoba bw’Imana,ubwoba bw’ibyaha n’ubwoba bw’ibihano, nyamara Kristo ni Imana y’Urukundo.”
Itorero ryitwa “Berlin’s Trinity church” ryavuze ko Abakristo babo bavuye ku mubare wa 150 bakaba bageze ku 700.Muri Hamburg,impunzi z’Abayislamu zisaga 80 zikomoka muri Iran na Afghanistan bavuye mu idini ya Islam bemera kwakira Yesu Kristo nk’Umwami n’Umukiza wabo ndetse baranabatizwa.
Bamwe mu ba Islam bahindukiriye Kristo batangaje ko impamvu nyamukuru itumye bahinduka bakemera kwakira Yesu Kristo nk’Umwami n’Umukiza wabo ngo ni ukwizera gukomeye babonye mu matorero ya Gikristo,ngo mu gihe muri Islam bahabuze ubwisanzure n’ukwizera ,bongeyeho ko usanga mu gihe cy’intambara Abakristo aribo basabira ubufasha impunzi ndetse bakabitaho.
Deo JYAMUBANDI.


text:
Imyitozo ngororamubiri ni bumwe mu buryo bwifashishwa n'abatari bake mu rwego rwo guhangana n'indwara zitandura ndetse no kwimakaza ubusabane hagati y'abaturage n'abayobozi bakanaganira kuri gahunda zigamije imibereho myiza n'iterambere.
Ibi bikorwa bitegurwa buri kwezi ku bufatanye bw'Akarere ka Nyaruguru n'umuryango utegamiye kuri Leta ugamije kuzamura impano zitandukanye z'urubyiruko(Voice of Generation)
Ku rwego rw'Akarere ka Nyaruguru, Ibi bikorwa n'ibyiciro bitandukanye bituye muri Akakarere binyuze muri Tour de Kibeho( Imyitozo ngororaramubiri ihuza abaturage n'abayobozi ku butaka butahagatifu bwa Kibeho ku bukorerwaho ingendo nyobokamana n'abanyamahanga basaha ibihumbi 500,000 buri mwaka .
Abitabiriye Tour de Kibeho kuwa 07Mutarama bavugako byabafashije kwirinda indwara zitandura ndetse bikanabafasha gusabana baganira kuri gahunda zitandukanye .
Sandrine" Twakoze sport yo kwiruka kugira ngo tugabanye amavuat mu mubiri. Iyo twahuye nk'urubyiruko bidufasha kuganira , tukamenya ibibazo biri aho dutuye bityo tukanafatanya kubishakira ibisubizo . Bimwe mu byo turwanya iyo twahuye gutyo ni ibiyobyabwenge bishobora kubangamira ubuzima bw'abaturage."
Sandrine akomeza avugako kuba urubyiruko rushobora guhura tukaganira kubikorwa byabafasha guhanga imirimo bityo bikabafasha kwirinda uduhenda bana kuko baba bashobora kwibonera ibyo bakeneye.
Iki gikorwa cyiswe Tour de Kibeho kigamije gushyishikariz abaturage kwirinda indawara zitandura zirimo umutima, impyiko,diyabeti,,,, kurushaho kumenyekanisha ubu butaka bubereye ishoramri mu bukerarugendo ndetse no gufasha umuyobozi gukora ubukangurambaga bugamije kwimakaza ibikorwa by'isuku, no kurwanya ibiyobyabwenge bibangamira amagara y'abantu.


text:
Assumpta Muganwa usanzwe ari umuhanzi mu ndirimbo zo kuramya no guhimbaza Imana ibiganiro Assumpta yatangije kuri uyu wa Gatandatu tariki 2 Ukuboza 2017 ibiganiro bifasha abantu kurushaho kugira imitekerereze myiza ’Postive thinking’.
Nibwo bwa mbere mu Mujyi wa Kigali hari hakozwe ibiganiro nk’ibyo mu ruhame.
Ibiganiro Assumpta yatanze byibanze ku buryo umuntu yakomeza kugumana umunezero no mu gihe ari mu bibazo bikomeye. Assumpta yabwiye abari aho ko ibintu byose bitangirira mu mitekerereze bityo ko ikwiriye gusigasirwa. Yatanze ingero zinyuranye z’abantu bagiye bagirwaho ingaruka mbi bitewe n’imitekerereze mibi.
Assumpta yatangiye abwira abari bitabiriye ibiganiro ko kubitegura yabitewe n’uko na we kugira imitekerereze myiza byamufashishije mu gihe yari mu bihe bikomeye, akabasha kubyigobotoramo.
Assumpta ati "
Iyo ufite ibitekerezo biri Negative, birakugora kugira icyo wakora ngo witeze imbere…Iyo udafite akazi, ugahora wishyiramo ko utazakabona hari igihe bikokama nyamara atari uko wari ubuze ubushobozi ahubwo bigaterwa n’uko ari ibintu witsindagiyemo…Imitekerereze y’ibyo ukomeza kwishyiramo iherezo bikubaho.
Nari mu bihe bingoye cyane. Nashatse amasomo yerekeye Positive Thinking, ndayiga, kandi byaramfashije cyane. Nashatse uko ibibazo nari mfite mbyuriraho ngo nkomeze kunezerwa. Nyuma nibwo nashatse uko nabisangiza abandi kuko nziko bifasha cyane. "
Mu buzima dukunda guhura n’ibibazo byinshi….hari ubwo abantu baguhuriraho bakagushyira mu bibazo twagereranya n’ amabuye cyangwa amatafari…ariko ntuba ukwiriye kwitotomba ngo ni uko bayaguteye, ahubwo wayakusanya ukubakamo inzu.
Ni nka kwakundi ushobora gufata indimu isharira, ukayikuramo umutobe uryohereye….Duhura n’ibibazo byinshi ariko ikibazo ushobora kukigiraho imitekerereze myiza, bikagufasha kugisohokamo."
Nkiyo hari ugize ikibi agukorera, ukakibona mu buryo buri Positive,…bituma ugira amahoro, ukarushaho kugira umuhate wo gukora.
Uretse ibiganiro Assumpta yatanze, hagiye habaho uburyo bwo kuganira hagati y’ababyitabiriye nka bumwe mu buryo bufasha mu gusangizanya ubuhamya bw’ibyafasha kugira imitekerereze myiza.
Assumpta yasoje avuga ko ari gutegura ibindi biganiro bizakorwa mu minsi ya vuba azamenyesha abantu bashaka kubyitabira.
Assoumpta Muganwa ni umuhanzikazi mu ndirimbo zo kuramya no guhimbaza Imana. Ni umwe mu baririmbyi bayobora abandi mu kuramya no guhimbaza Imana muri New Life Bible Church iherereye mu Mujyi wa Kigali, mu Kagarama, mu Karere ka Kicukiro.
Afite indirimbo 6 harimo na Satura Ijuru ari nayo abantu benshi bamumenyeyeho. Izindi ndirimbo ze ni Till I die, Satura Ijuru, Tumusinze, Niwe niringiye na Yesu ndagushima.
RWANDA MAGAZINE


text:
Abanyarwanda bakiriye neza gahunda yo kugabanya ikoreshwa rya Pulasitiki
Yanditswe na MUKAGAHIZI ROSE
Minisiteri y’Ibidukikije ikomeje ubukangurambaga bugamije kugabanya ibikoresho bya pulasitiki cyane cyane ibikoreshwa inshuro imwe bigahita bijugunywa nk’imiheha, amasahani, amacupa y’amazi, amacupa y’imitobe, udukombe, amakanya ndetse n’ibindi kuko bigira ingaruka zirimo kwangiza ibidukikije n’ibinyabuzima muri rusange cyane cyane ibiba mu mazi.
Ni igikorwa cyakiriwe neza n’Abanyarwanda aho bavuga ko bamaze kumenya neza ububi bwa pulasitiki kandi bafite ubushake bwo kubahiriza ibyerekeye ibuzwa ryayo ku buryo bazagira uruhare rwo gutuma ikoreshwa ryayo riburizwamo mu mibereho yabo. Bishimiye kandi batewe ishema n’umusaruro ibuzwa ry’amasashi ryagize ku bidukikije, isukura ndetse n’isura y’igihugu.
Minisitiri w’Ibidukikije, Dr. Vincent Biruta asobanura ko uyu munsi harimo hakorwa ubukangurambaga ariko ko nyuma y’ubu bukangurambaga hari n’itegeko ririmo ritegurwa rijyane no kugabanya ikoreshwa ry’ibikoresho nk’ibyo. Avuga ko iri tegeko rizibanda ku bikoresho bikoreshwa inshuro imwe birimo n’ibipfunyikwamo ibicuruzwa nk’ibiribwa n’ibinyobwa.
Avuga ko nyuma y’imyaka icumi itegeko ribuza ikorwa, itumizwa, icuruzwa n’ikoreshwa ry’amasashi ya pulasitiki mu Rwanda, igihe kigeze ngo abantu batere indi ntambwe bareka kwifashisha n’ibindi bikoresho bya Pulasitiki bahereye ku bikoreshwa rimwe gusa bikajugunywa.
Nk’uko abishimangira, ubushakashatsi bwagaragaje ko izi Pulasitiki zikoreshwa inshuro imwe zabaye ikibazo gikomeye aho umwanda wazo wirunze mu nyanja, uyu munsi hakaba hagaragara imfu nyinshi z’inyamamaswa zo mu mazi n’inyoni ziterwa no kurya uduce twa pulasitiki zitashangutse.
Minisitiri Biruta avuga kandi ko umushinga w’itegeko wamaze kuganirwaho ku nzego zitandukanye, igisigaye kikaba ari uko umushinga ushyikirizwa Guverinoma.
Minisiteri y’Ibidukikije ivuga ko n’ubwo ibi bikoresho bidaciwe burundu, yifuza ko binyuze mu bukangurambaga abantu batangira gutekereza ku ngamba zo kugabanya ku buryo bushoboka umubare w’ibikoresho bya pulasitiki bikoreshwa rimwe gusa bigahita bijugunywa bizwi nka “usage unique.”
Ku ikubitiro, Minisiteri y’Ibidukikije n’ibigo biyishamikiyeho byahagaritse gukoresha uducupa tw’amazi mu nama zabo no mu biro, hagakoreshwa amacupa manini n’ibirahuri. Abandi bakiriye ubu bukangurambaga vuba cyane ni Minisiteri y’Ubutabera ndetse na One UN.
Umuhuzabikorwa w’amashami ya Loni akorera mu Rwanda (One UN) Fode Diaye asobanura ko Isi yihaye intego kuva mu mwaka wa 2017 kubera ingaruka mbi z’ibinyabutabire bikoze Pulasitiki ku buzima bwa muntu.
Yagize ati: “Pulasitiki zituma habaho kuziba kw’imiyoboro itwara amazi mu gihe k’imvura haramuka haguye imvura nyinshi rero bikaba bishobora gutuma habaho imyuzure bikagira ingaruka zikomeye ku baturage, ku nyubako, ku nganda n’ahandi. Ingaruka za Pulasitiki ku butaka na zo zishobora gutuma habaho kugabanuka ku musaruro w’ubuhinzi, ibyo na byo bigatuma habaho gutumbagira kw’ibiciro by’ibiribwa bigatera ikibazo k’imirire mibi.”
Abaturage bamaze kumenya neza ububi bwa pulasitiki
Bamwe mu bikorera ntibahwemye kugaragaza ikibazo k’ibikoresho byo gupfunyikamo ibicuruzwa bidakoze muri pulasitiki cyangwa mu masashi bibahenda bigatuma ibicuruzwa byabo na byo bihenda ugereranyije n’ibiva hanze y’u Rwanda cyane cyane mu karere.
Umuhire Saidath, umucuruzi muri imwe muri ‘alimentation’mu Mujyi wa Kigali yagize ati, “Nk’imitobe ipfunyitse muri Pulasitiki uba usanga ihendutse ugereranyije n’indi bagerageza gushyira mu bikarito, ugasanga ikintu gipfunyitse kirahenze kandi bitagombye, ugasanga umuntu aguze ‘emballage’ kandi mu by’ukuri si yo umuntu aba akeneye; habonetse ubundi buryo bwo gupfunyikamo butari pulasitiki buhendutse ni byo byatubera byiza.”
Nubwo hari ababona ko iki kifuzo cya Leta cyo guhagarika ikoreshwa ry’izi pulasitiki zikoreshwa inshuro imwe nk’ikibazo, hari abandi babonamo amahirwe y’ishoramari no guhanga imirimo mishya, nko kubyaza umusaruro imyanda ya pulasitiki aho kugira ngo ijugunywe ige kwangiza ibinyabuzima ahubwo ikabyazwa ibindi bikoresho.
Habamungu Wensislas, Umuyobozi w’uruganda ECO Plastic rubyaza imyanda y’amashashi ibikoresho biramba rukaba na rumwe mu nganda 7 zitunganya imyanda ituruka kuri pulasitiki mu Rwanda, avuga ko ikemezo nk’iki ari amahirwe ku bikorera.
Yagize ati: “Niba Leta igaragaje ikibazo cyangwa inzego zibishinzwe zigaragaje ikibazo twebwe tugaragaze igisubizo, urugero nk’amacupa ya Pulasitiki mu Bushinwa bayavanamo ibindi bikoresho bikomeye kandi by’agaciro nk’indodo bakoresha mu mirimo inyuranye, imyenda ikomeye bajyana muri siporo cyangwa se bakoresha mu kwitabira amarushanwa y’imodoka. Ino aha na ho abantu bashobora kubona ko bifite akamaro bakabikora.”
Umushakashatsi Karuranga Leonard avuga ko mu gihe byatekerejweho neza hakaba hariho uburyo buteguye neza bwo kurwanya Pulasitiki hagaragazwa ingaruka mbi zazo ndetse n’ibyazisimbura ku buryo ibiciro bitabangamira Abanyarwanda, yumva nta kibazo bikwiye gutera.
Imibare y’Ishami ry’Umuryango w’Abibumbye rishinzwe kurengera ibidukikije (UN Environment) rigaragaza ko 80% by’ibikoresho bya Pulasitiki bikoreshwa hirya no hino ku isi bijugunywa mu biyaga, mu migezi, inzuzi ndetse n’inyanja, bikangiza mazi ndetse n’ibinyabuzima biyabamo.
UN Environment kandi igaragaza ko 8% bya Peteroli icukurwa ku isi ikoreshwa mu gukora no gutunganya ibikoresho bya pulasitiki. Ni mu gihe kandi nibura toni 8 za Pulasitiki zitwara miliyari 8 z’amadolari y’Amerika kugira ngo zikusanywe kandi na bwo zikarangirira mu migezi, inzuzi n’inyanja.
Kurwanya ikoreshwa ry’ibikoresho bikozwe muri Pulasitiki ni yo nsanganyamatsiko yatoranyijwe na LONI mu rwego rwo kwizihiza umunsi mpuzamahanga wahariwe ibidukikije muri uyu mwaka.


text:
KANDA HANO UREBE VIDEO
Urukundo ni ikintu cy’ingenzi mu buzima bw’umuntu. Nyamara hari abarufata nk’imikino cyangwa ibintu byo kwinezeza gusa bityo ugasanga ari intandaro yo kuruvamo rudateye kabiri.
Hari rero abakundana bagamije kwishimisha gusa, ariko hari n’abakundana bagamije kuzabana. Ubwo ni hagati y’abantu b’ibitsina bitandukanye. Iyo umusore afite gahunda yo gukunda umukobwa urukundo rurambye cyangwa rushobora kuganisha ku kubana, hari ibintu na we aba agomba kwitwararika bityo n’umukobwa akaba yabibona agahita yibwira icyo urukundo rwabo rugamije nta bintu byinshi yiriwe abaza.
Dore uburyo cyangwa ibintu 10 umukobwa ashobora kumenyeraho ko uwo bakundana afite gahunda.
- Umusore azakubaza ibibazo byinshi.
Iyo umuhungu ufite gahunda y’urukundo rurambye aganira n’umukobwa, amubaza ibibazo byinshi bijyanye n’ubuzima bwe, umuryango we n’ibindi mbega ukabona ko yishimiye cyangwa afite amatsiko menshi yo kumenyana mu buryo burambuye.
- Ntiyihutira kuvuga ku mibonano mpuzabitsina.
Umusore ufite gahunda y’urukundo rurambye, iyo muganira wumva ibintu bijyanye n’imibonano mpuzabitsina abigendera kure cyane ndetse n’iyo abivuze, abivuga bitinze.
- Amuganiriza cyane ku byahise (Ku bihe yanyuzemo)
Uyu musore uzasanga aganiriza umukobwa ku buzima bwe bwahise (Ibyamuranze) mu rwego rwo kumwumvisha n’ibyo ateganya ku hazaza.
- Amwiyereka uko ari.
Umusore agerageza kwereka umukobwa uwo ari we kuko aba ashaka ko umukobwa amumenya. Aha na none bisaba ubushishozi kuko hari abasore babasha kwiyoberanya bakagaragara nk’abujuje ibi byose byavuzwe n’ibindi ariko mu b’yukuri intego ye itandukanye cyane n’iyo twavuze haruguru.
Mu yandi magambo ntago uyu musore yiyemera ngo yitake ibyo adafite ahubwo avuga ibyo ashaka kuzageraho.
- Gushyira umukobwa muri gahunda ze z’ahazaza.
Ikindi kintu cyerekana ko umusore afite gahunda ni uko wumva yatangiye kugupanga muri gahunda ze z’ahazaza. Agatangira gukoresha ngo nitu…, tuza…! aha bihita byumvikanisha ko umukobwa yamaze kuba umwe cyangwa kwivanga mu byo uyu musore aba apanga.
- Amusaba kugira icyo avuga ku kintu runaka.
Uyu musore iyo aganira n’umukunzi we, yirinda kwiharira ijambo ahubwo anyuzamo agasaba umukobwana we kugira icyo avuga ku ngingo runaka cyangwa gufata icyemezo.
- Umusore ashishikazwa no kumenya umuryango n’inshuti z’umukobwa.
Mu gihe usanga abantu benshi batangaza cyangwa bakamenyekana mu miryango ko ari inshuti bitinze, aha ho biratandukanye cyane kuko usanga umusore ashishikazwa cyane no kumenyana n’umuryango w’umukobwa ndetse n’inshuti ze bityo na we agatangira kuzigira ize.
- Aramwubaka.
Bitewe n’uko uyu musore aba yaramaze kubona uwo mukobwa nk’uwo bazabana, atangira kumuganiriza bungurana ibitekerezo, bagirana inama ndetse akanamukosora ho bibaye ngombwa.
- Amarangamutima.
Bitewe nuko uyu musore aba yaramaze kwiyumvamo umukobwa, atangira no kuvugisha ibikorwa ndetse no kwifatanya nko mu bihe bigoranye, mu byishimo n’ahandi. Mu yandi magambo amwereka ibimurimo imbere.
- Umusore aba afite amatsiko yo kumenya ibyo umukobwa ateganya kuzageraho.
Kuba umusore yakwibaza ikiri ku mutima w’umukobwa bakundana, bijyanye no gushaka kumutera inkunga mu gihe bishoboka no kumugira inama muri gahunda ze.
Ibi rero bikaba bifitanye isano na none no kuba umuhungu aba yiyoroheje ku buryo umukobwa atagira ubwoba cyangwa isoni zo kumubwira ibyamubayeho n’ibyo ateganya.
MUHIMPUNDU Chantal


text:
Abanyeshuri bo mu mwaka wa mbere muri Kaminuza yigisaha iby’ubuhinzi n’amashyamba bagaburiwe amazirantoki ndetse babategeka no kunyara bakanywa ku ngufu mu muhango wo kubakira.
Mu muhango wo kwakira abanyeshuri bashya baje muri iyi kaminuza iherereye mu Ntara ya Zambeze, abasanzwe bayigamo bateguriye abaje kwiga mu mwaka wa mbere amazirantoki ndetse no kunyara bagahita banywa bikorwa n’abanyeshuri bo mu mwaka wa kabiri.
Umwe mubabikorewe, Artemiza Nhantumbo yagize ati, "Abateguye iyi mihango badupfuye imisatsi yacu batwogosha ku ngufu. Byari biteye ubwoba, Byari bibabaje cyane. Badutegetse kurya amazirantoki no kunyara tugahita tunywa. twakarabye inkari tumaze kwihagarika, ari na ko badusiga amazirantoki ku mazuru yacu".
Ababyeyi baba banyeshuri ntibishimiye ibi bikorwa by’aba banyeshuri, bahise basaba ikigo ko cyafatira ibihano abagaragaye muri ibi bikorwa.
Ushinzwe amasomo ya za Kaminuza muri iyi Ntara ya Zambeze, Cardoso Miguel, yavuze ko Leta idashobora kwihanganira imyitwarire y’aba banyeshuri ariyo mpamvu yahise ishyiraho akanama gashinzwe kubikurikirana kugira ngo abagaragaye muri ibi bikorwa bahanwe ndetse abandi birukanwe burundu.
Imihango yo kwakira abanyeshuri bashya (Kubannyuzura) ntiyemewe n’amategeko ya Mozambique, gusa uyu muhango ukorwa n’abanyeshuri bo mu mwaka wa kabiri basa n’abihimura kuko nabo baba barabikorewe ubwo bageraga mu wa mbere.
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho
Alibaba.com ikorera he ????


text:
Mu mwanya wo kuramya Imana ngo abashakanye bajye bakirigitana mu nsengero!!!
Namwe nimwiyumvire ibyo ababwiriza butumwa babwiriza abakiristu babo!!!Apotre Masasu!!! Umuyobozi wa Restoration Church mu Rwanda, Apôtre Ndagijimana Yoshua Masasu, yasabye abagabo kujya bicarana n’abagore babo mu rusengero, anabasaba kujya bakirigitana mu gihe cyo kuramya mu rwego rwo guitera ishyaka urubyiruko rutinda gushaka.
Ubu buryo ngo nibuzajya bushyirwa mu bikorwa, buzafasha abashakanye gukomera mu rukundo rwabo binatume barukongeza mu rubyiruko rutararongora.
Ibi Apôtre Masasu yabigarutseho ubwo yasozaga amasengesho y’iminsi 14 y’umuryango, yari agamije kongera urukundo hagati y’abashakanye mu rwego rwo kubaka umuryango.
UKWEZI


text:
URUKUNDO
Sobanukirwa n’icyo kurangiza ku mugore aricyo n’uburyo wabimufashamo
Kuri ubu, kurangiza ku bagore mu gihe cy’imibonano mpuzabitsina bisigaye ari ibintu bikunzwe cyane. Nubwo biri uku, siko byahoze mu myaka yashize kandi kutarangiza ntibyakunze kujya bibatera ipfunwe dore ko binashoboka ko benshi muri bo batari bazi ko bibaho.
Bamwe mu baganga n’abahanga mu bijyanye n’ihuzabitsina bemeza ko kuba hari abagore batakunze kugira amahirwe yo kurangiza mu gihe cy’imibonano mpuzabitsina nta kibazo byabateye haba ku mubiri no mu mibereho yabo muri rusange dore ko mu mpera z’umwaka wa 1700 hari abari bakemeza ko bitanabaho ko ahubwo ari ikintu cyahibwe kikanamamazwa n’itangazamakuru.
Muri iki gihe ibi byose byarahindutse, abaganga n’abahanga bakomeza bavuga ko ari byiza kurangiza kuko bigira byinshi bihindura mu mubiri bikaba byiza kurushaho iyo bibaye kenshi mu gihe cyose yumva abishaka.
Bimwe mu byiza byo kurangiza harimo kuba bitera amaraso kuba agenda neza mu mitsi, akaba yasinzira neza, bishobora no gufasha mu kwimara umubabaro n’agahinda.
Ese kurangiza k’umugore ni iki?
Abantu benshi ntibasobanukiwe no kurangiza k’umugore. Nyamara, ibiba mu mubiri w’umugabo iyo arangiza/asohora ni bimwe n’ibiba mu mubiri w’umugore iyo arangiza.
Mu yandi magambo, ku mugore ugiye kurangiza arimo akora imibonano mpuzabitsina habaho kwiyongera cyane k’uburyohe yumva mu mubiri bikagera aho bimurenga, akaba yatangira no gutitira,gusakuza cyane no gusukiranya amagambo bidasanzwe, aha bikaba biterwa no kuba bimwe mu bice by’imyanya ndangagitsina ye igenda ikangwa n’igitsina cy’umugabo inshuro nyinshi mu madakika make, ibi bikaba bidatandukanye n’ibiba ku bagabo iyo basohora.
Birashoboka kurangiza inshuro nyinshi mu gihe gito ku mugore…
Itandukaniro rinini riri hagati yo kurangiza kw’abagore n’abagabo ni uko nyuma yo kurangiza bwa mbere, abagore benshi bashobora kurangiza bwa kabiri ndetse n’izindi nshuro nyinshi biboroheye akenshi bikaba byaba mu gihe cy’umunota cyangwa ibiri, bikaba byanakomeza bitewe n’uwo barimo bakorana imibonano.
No mu bagore harimo itandukaniro kuko abakiri bato bashobora kurangiza kenshi cyane ugereranyije n’abagore bamaze gukura igihe cyose babishaka kandi babifashijwemo n’abakunzi babo babimenyereye dore ko ari n’ibintu umuntu ashobora kwiyigisha gahoro gahoro.
Ni byiza gutuma umugore aryoherwa birenze
Ku bagabo ikintu cy’ingenzi bakagombye kwitaho cyane ni uko umugore agera aho yumva uburyohe birenze atari uko bahatirije nkuko bikunze kugenda ku bagabo muri rusange. Biroroha cyane ku bagabo kugira ngo arangize iyo akora imibonano mpuzabitsina kabone niyo yaba adakunda uwo barimo bayikorana.
Mu miterere y’abagore siko bameze kuko kugira ngo bibeho bisaba ko umugore yumva ari mu gihe cyiza, agiye kubikorana n’uwo yiyumvamo, kuba yumva ashakwa kandi akunzwe no kuba azi ko uwo bagiye kuryamana afite ubumenyi buhagije bwo kugira ngo aryoherwe.
Niba uri umugabo, ni byiza guhora wibuka ko gushyira igitsina cyawe mu cy’umugore byonyine atari byo byonyine bimutera kuba yakumva uburyohe burenze. Ibishobora gukorwa muri iki gihe kugira ngo bigerweho ni byinshi, kandi urabizi ni uko utabiha agaciro ukibwira ko igitsina cyawe gusa gihagije, wibuke ko mu gihe utateguye umugore wawe udakwiye kumutegerezaho kurangiza kuko watumye atangira ibyo atariyumvamo.
Uku kumufasha kuryoherwa birenze, akaba aribyo bikuraza inshinga mu gihe cy’imibonano nibyo bizatuma abasha kurangiza.
Ibyo wakora utegura umugore wawe ni byinshi, fata akanya ubitekerezeho urabibona ubundi utangire kubimukorera kuva none urebe ngo akanyamuneza mu rugo karazamuka.
Mugabo aho uri hose, niba mu buriri udashobora guha umukunzi wawe ibyiza nk’ibi maze kuvuga haruguru, ntuzoroherwa no gutuma aryoherwa akaba yanarangiza, ibi kandi bikunze kubyara ibibazo byinshi mungo harimo no gusenyuka kwa zimwe.
IBITEKEREZO
-
njye mumpe urutonde rwabo nswera bakarangiza inshuro enye mwijoro rimwe !contact zanjye!0788501577!nta frw nsaba
-
Gato@ ubushakashatsi babukoze bwiza.wowe se ubanenze ushingiye kuki? makuruki mwakoze kuriyi nyigisho muzayikore muri series muzaba mufashije couples nyinshi.
-
Ubushakashatsi bwanyu ni 0. Abagore ni ryari batarangije. Kera ahubwo abashakanye niho babaga bafite umwanya wo guhuza urugwiro; naho ubu kuberako bose bihugiyeho, kurangiza biragorana


text:
Ubuhamya bwa Hoziane wahuye n’impanuka ikomeye
Nitwa UWITONZE Hoziane mvuka mu muryango w’abana 8 barimo abahungu batanu n’abakobwa batatu, ninjye muhererezi iwacu,
Nkuko muzi amateka yaranze igihugu cyacu cy’u Rwanda, naje kwisanga nsigaranya na mama na mukuru wanjye gusa abandi bose barapfuyemuri Genocide yakorewe abatutsi mu mwaka w’1994, gusa njye na mukuru wanjye ntitwagize amahirwe yo gukomezanya ubuzima na mama kuko na we yaje kwitaba Imana ngeze mu mwaka wa gatanu w’amashuri yisumbuye
Mu mwaka wa 2012 nibwo nasoje amashuri yisumbuye, njya mu buzima busanzwe, nyum y’umwaka umwe ngira umugisha mbona ikiraka ntamazemo amezi atatu kukonahise nkora ipmanuka ikomeye
Icyo gihe hari ku itariki ya 24/7/2013, narazindutse njya mu kiraka nk’ibisanzwe ariko ngenda numva ntameze neza pe, nagezeyo nsanga bagenzi banjye bari kujya mu muganda turajyana, umuganda wararangiye mfata imachini nari mfite ya (laptop) nyishyira mu mugongo mfata aka moto ngo nsubire ku kazi
Twaragiye tugeze mu nzira dukora impanuka noneho ngwira ya machine nari mpetse ako kanya mpita mvunika umugongo, nahise njya muri koma nkanguka nyuma y’amasaha make ndi kwa muganga nkanguka nsanga umugongo wavunitse ndetse n’igice cyo hasi cyose kitagikora
Bene data nahuye n’ubuzima bubi burimo akababaro, nibazaga impamvu Imana yemeye ko ibyo bimbaho ariko burya hari ibyo yemera ko bitugeraho atari uko itwanze
Ubwo nakomeje kuba kwa muganga ariko nibwiraga ko nyuma y’igihe gito nzakira ariko siko byagenze nakomeje kuba kwa muganga kandi mbona nta gihinduka ndetse n’abambonye bose bakansha integer bambwira ko ri ukwakira ubwo buzima ariko nkakomeza gusenga nsaba Imana kuzankiza
Nivurije mu bitaro bikomeye birimo CHUK, KING FAISAL, KANOMBE, hose biranga, ubuzim bwanjye bwari ukuryama gusa kuko sinabashaga kweguka cyangwa guhindukira iyo naruhaga uruhnde rumwe byasabaga umuntu wo kumpindukiza nabwo acishije igitambaro mu mugongo ubundi agakurura nkahindukira gutyo
Nakomeje gusenga Imana cyane rero ngo imfashe kwakira ubuzima bugoye nari ndimo iramfasha ndiyakira rwose ndetse impa gukira ibikomere byo mu mutima cyane ko ari byo byari bigoye, impa umunezero, ikindi kandi sinabashaga kweguka ariko uyu munsi wa none ndecara
Naje kugira umugisha rero mbona inshuti zimpuza n’abaganga bo mu buhinde ndetse babona n’amafoto y’ikibazo mfite maze basanga bashobora kumvura nkakira neza, basanze byansaba amafaranga ibihumbi icumi by’amadorali (10.000$)
kugirango mbashe kuvuzwa, urugendo no kubaho muri iyo minsi nzaba ndi kwivuza
Nshuti wowe umaze gusoma ubu buhamya ugize icyo wamfasha haba kunsengera, cyangwa mu buryo bw’amafaranga waba ugize neza, Imana yazakwitura iyo neza ungiriye
Hoziane agendera mu kagare
Uramutse ushatse kumpa ubufasha wabinyuza hano:
Mobile Money: 0789479046 (UWITONZE Hoziane)
Account number: 0139020123884 (Cogebank)
Account Name: UWITONZE Hoziane


text:
Kwibuka 24: Kiliziya Gatolika yasabwe na Ibuka kwigira ku itorero rya ADEPR.
Yanditswe na
26 May 2018 saa 07:08'
Kiliziya Gatolika mu Rwanda cyane cyane mu mashami yayo akorera mu mu murenge wa Kinyinya, yasabwe na IBUKA kwigira ku itorero rya ADEPR, muri gahunda zo kwibuka Genocide yakorewe abatutsi kuko ngo, abakristo benshi bazize Genocide muri uyu murenge wa Kinyinya bari abakiliziya Gatolika.
Ibi byagarutsweho ku munsi w’ejo ku wa gatanu tariki ya 25 Gicurasi 2018, ubwo itorero rya ADEPR, Paruwase ya Batsinda ryibukaga ku nshuro ya 24, abatutsi bazize Genocide.
Karinda, uhagarariye IBUKA mu murenge wa Kinyinya, yumvikanye ashima cyane itorero rya ADEPR, Paruwase ya Batsinda ku bwitabire n’umuhate bagira mu bikorwa byo kwibuka, gusa asa nunenga cyane Kiliziya Gatolika hariya mu murenge wa Kinyinya aho yasaga nuvuga ko ubwitabire bwayo mu bikorwa byo kwibuka budasamaje.
Yagize ati: " Turashimira byimazeyo, byimazeyo itorero rya ADEPR, kuko ntago ariryo torero cyangwa ariryo dini, riri muri uyu murenge wa Kinyinya cyane cyane akagari ka Kagugu turimo. Si uko ari naryo rifite abakristo benshi. Dushimiye Imana tunabashimira ko gahunda za Leta muzumva neza, mugaha n’agaciro izi gahunda kubera ko ari gahunda zifite umumaro,tugomba gusangira twese abanyarwanda."
Yanagarutse kandi ku bwitabire budashimishije bwa Kiliziya Gatolika muri gahunda zo kwibuka Genocide yakorewe abatutsi, kandi ngo abakristo benshi biciwe muri uriya murenge wa Kinyinya abenshi bari aba kiliziya Gatolika.
Ati " Abakristo benshi, abishwe muri Genocide hano i Batsinda, abenshi bari abagatolika, uko niko kuri. Ariko uyu munsi wa none, hakwiriye kuba ibiganiro n’itorero gatolika, bakajya ku murongo umwe wo kwibuka Genocide yakorewe abatutsi nkuko ADEPR ibigenza."
Rev.Ruyenzi Erneste umushumba w’itorero ry’akarere ADEPR Gasabo
Pasiteri Ruyenzi Erneste, ni umushumba w’itorero rya ADEPR Akarere ka Gasabo, avuga ko impamvu y’ibi bikorwa byose birimo no kujyana abakristo gusura inzibutso za Genocide zitandukanye ari gahunda y’itorero yo kurandurana imizi ingengabitekerezo ya Genocide.
Yagize ati: " Dufatanije n’abandi bose kurwanya ingengabitekerezo ya Genocide, tukigisha n’abandi tukabereka amateka, uko byagiye bigenda mu gihe cya Genocide kugirango Genocide ntizasubire kubaho ukundi, muri kino gihugu."
Rev.Pastor Mutabazi Prosper umushumba wa Paruwase ya ADEPR Batsinda
Pasiteri Mutabazi Prosper umushumba wa Paruwase ya ADEPR Batsinda yavuze ko agaya imyitwarire ya Pasiteri Uwinkindi, basobanuriwe ko yari ku isonga mu gutoteza abatutsi, mu cyahoze ari Komini Kanzenze, ahitwaga kuri Kariyerekandi yari Pasiteri muri ADEPR.
Ati " Ntabwo imyitwarire ya Uwinkindi, Tuyishima, itorero ryose turayigaya."
Muri rusanjye abakristo 153, nibo bagiye gusura urwibutso rwa Genocide yakorewe abatutsi, rwa Ntarama ruherereye mu karere ka Bugesera, aho batambagijwe urwibutso babereka ubugome ndengakamere Genocide yakoranywe, banibutswa ko abarenga ibihumbi bitanu bashyinguwe muri ruriya rwibutso rwa Ntarama, biciwe mu nzu y’Imana, bakaba bari biganjemo abana n’abagore.
Nyuma yo kuva i Ntarama, bamwe mu bakristo batangaje ko bahigiye byinshi kandi ko hari amateka basobanukiwe batari bazi.
UMVA UBUHAMYA BUKOMEYE BW’UWAROKOKEYE AHA KURI ADEPR BATSINDA:
REBA AMWE MU MAFOTO YARANZE UYU MUHANGO WO KWIBUKA 24 MURI ADEPR BATSINDA:
Abakristo n’ababoyozi ba ADEPR Batsinda bahagurutse kurusengero berekeza ku rwibutso rwa Genocide i Ntarama mu Bugesera
Intarama bashyize indabo banashyigikira urwibutso bavuyeyo bagaruka kurusengero rwa ADEPR Batsinda bacana urumuri rw’ikizere banumva ubuhamya butandukanye


text:
INGINGO YO KU GIFUBIKO | ESE GUSENGA BIFITE AKAMARO?
Kuki abantu basenga?
“Nari narabaswe no gukina urusimbi. Ni yo mpamvu nasengaga Imana nyisaba ko yamfasha gutsindira amafaranga menshi. Icyakora ibyo nasabaga sinigeze mbibona.”
—Samuel * wo muri Kenya.
“Ku ishuri twasabwaga gusubiramo amasengesho twari twarafashe mu mutwe.”
—Teresa wo muri Filipine.
“Iyo mfite ibibazo ni bwo nsenga ngasaba Imana imbabazi z’ibyaha nakoze, kandi nkayisaba kuba Umukristo mwiza.”
—Magdalene wo muri Gana.
Ibyavuzwe na Samuel, Teresa na Magdalene, bigaragaza ko abantu basenga babitewe n’impamvu zitandukanye. Zimwe ziba zikwiriye izindi zidakwiriye. Hari abasenga babikuye ku mutima, abandi bagasenga by’umuhango gusa. Ariko kandi, abantu benshi bumva ko bagomba gusenga. Hari abasenga ngo batsinde ibizamini, abandi bagasengera ikipi bafana, naho abandi bagasenga basaba Imana ko yafasha imiryango yabo n’ibindi. Ubushakashatsi bwagaragaje ko hari n’abatagira idini bakunda gusenga.
Ese ujya usenga? None se usenga usaba iki? Waba usenga buri gihe cyangwa rimwe na rimwe, ushobora kwibaza uti “ese gusenga bifite akamaro? Ese hari uwumva amasengesho yanjye?” Hari umwanditsi wavuze ko isengesho ari “uburyo bwo kwimara agahinda.” Hari n’abaganga babibona batyo, bakumva ko gusenga ari “nk’umuti utuma umuntu atuza.” Ese abantu bagombye gusenga by’umuhango gusa cyangwa bashaka gutuza?
Bibiliya igaragaza ko isengesho ritagamije gufasha umuntu kumva atuje gusa. Itubwira ko iyo dusenze mu buryo bukwiriye kandi dusaba ibintu bikwiriye, hari uwumva amasengesho yacu. Ese ibyo ni ukuri? Reka tubisuzume.
^ par. 3 Amazina amwe n’amwe yarahinduwe.


text:
Uyu munsi AbaKristu barahimbaza « Umunsi mukuru ukomeye cyane » (solennité) wa Pentekosti. Kubera nyine ko ari umunsi wahawe icyubahiro cyo gushyirwa mu rwego rw’« Umunsi mukuru ukomeye cyane », ni ukuvuga ko hari amabanga y’INGIRAKAMARO CYANE yerekeye imibereho yacu utwigisha.
Amasomo ya Liturjiya adufasha kwizihiza uyu munsi turayasanga aha hakurikira :
Isomo rya mbere : Ibyakozwe n’Intumwa 2,1-11
Isomo rya 2 : Galati 5, 16-25
Ivanjiri : Yohani 15,26-27 ;16,12-15
I.TUZIRIKANE UBUTUMWA BW’AMASOMO YA LITURUJIYA
A.Mu Ivanjiri yanditswe na Yohani , Yezu arasezeranya abigishwa be ko namara kubavamo agasubira mu ijuru azaboherereza Roho w’ukuri uzabongeramo imbaraga (Paraclet : legal assistant, intercessor ; consolateur, Umuhoza, Umufasha) : Niwe uzabamenyesha ukuri kose.
B.Mu Ibaruwa yandikiye Abanyagalati, Pahulo mutagatifu arasobanuririra abemeye kwakira Kristu wazutse mu buzima bwabo ubwoko rw’URUGAMBA rubategereje : Guhangana na kamere ya « kimuntugusa », ifite icyo ipfana na « kamere ya kinyamaswa » igengwa n’ingufu zishingiye kukwikunda birenze igipimo. Izo ngufu nizo Pahulo yita « ibikorwa by’umubiri » aribyo : « ubusambanyi, ubuhabara, ubwomanzi,gusenga ibigirwamana,kuroga, kwangana, gukurura intonganya,ishyari, uburakari, kwikuza,amazimwe,amakimbirane,inzika,ubusinzi, ubusambo,n’ibindi nk’ibyo »(Galati 5,19-21).
Abazatsinda uru rugamba ni abazemera « kugengwa ra Roho ». Ibanga duhishuriwe ni uko AbaKristu babigeraho iyo bashoboye gutera intambwe ebyiri zikurikirana.
(1) Iyambere : kwihatira kubahiriza amategeko.
(2)Iyakabiri : kwemera kugengwa n’urukundo
Gusa ntawe utera intambwe ya kabiri ku mbaraga ze bwite, za kimuntugusa. Aha niho « Umufasha », Roho-Muhoza, wawundi Yezu wazutse yasezeranyije abe aza akagira akamaro.
C. Isomo ryo mu gitabo cy’Ibyakozwe n’Intumwa ryo riza ridusobanurira ibyerekeye Pentekosti ya mbere yo mu Isezerano rishya, rikatumenyesha uko Roho-Muhoza yamanukiye ku ntumwa bwa mbere n’inkurikizi nziza z’ibikorwa bye.
Umunsi mukuru wa Pentekosti wari usanzwe uriho, uhimbazwa n’Abayahudi, mbere ya Yezu. Ni umwe mu minsi itatu ikomeye cyane yazanaga rubanda nyamwinshi ruturutse imihanda yose, bagakora urugendo rutagatifu(Pèlerinage), bagateranira i Yeruzalemu.
Ibimenyetso byagaragaye kuri Pentekosti ya nyuma y’urupfu rwa Yezu byibutsa ibintu bitatu :
(1) Ibyabereye ku musozi wa Sinayi, ubwo Musa yabonekerwaga n’Imana inkuba zikubita, agahabwa Isezerano ryanditse ku mabuye abiri, ariyo mayegeko 10.
(2) Bifitanye isano n’ijambo ry’Umuhanuzi Yoweli : «Nyuma y’ibyo nzasendereza umwuka wanjye ku cyitwa ikiremwa cyose »(Yoweli3,1) ndetse n’ibyavuzwe n’Umuhanuzi Ezekiyeli : « Nzabaha umutima mushya, mbashyiremo n’umwuka mushya. Mu mubiri wanyu nzakuramo umutima w’ibuye, nshyiremo umutima wumva. Nzabuzuzamo umwuka wanjye mbatere gukurikiza amategeko yanjye, mwubahirize amabwiriza yanjye ».(Ezekiyeli 36,26-27)
(3) Bifite uko byibutsa ibyabereye ku musozi wa Babeli (Symbole de l’orgueil de l’homme) (Intangiriro 11,1-9). Ngo abantu bavuga ururimi rumwe nuko barabwirana bati : « Nimuze twiyubakire umugi n’umunara ukora ku ijuru, maze izina ryacu ribe ikirangirire kugira ngo tutazatatana ku isi hose ». Ni uko Uhoraho aramanuka asobanya indimi zabo, abanyanyagiza ku isi hose, ibyo kubaka wa munara babiryaniramo !
Igisobanuro
Pentekosti ya kera yahimbazaga isezerano Imana yagiranye na Musa ku musozi wa Sinayi : Nibwo hatanzwe amategeko 10 umuryango wagombaga gukurikiza kugira ngo winjire mu nzira y’Iyobokamana (Intambwe ya mbere).
Pentekosti yo mu Isezerano rishya, yabaye nyuma y’urupfu n’ukuzuka bya Yezu, yo yaje gufasha abantu gutera intambwe irenzeho mu iyobokamana(Intambwe ya kabiri). Guhera icyo gihe AbaKristu ntibakiri ku rwego rwo kugengwa n’amategeko bahatirwa gukurikiza. Bahawe imbaraga nshya n’« Umufasha » ugomba kubafasha gutangira inzira yo kuba abatagatifu by’ukuri , ni ukuvuga « kugengwa n’itegeko ryo gukunda» abantu bose, kuko bose uko bangana bacunguwe n’amaraso y’umwana w’Imana. Uwacunguwe yubaha buri wese, akamufata nk’umwana w’Imana, umuvandimwe, niyo mpamvu kumukunda tutakagombye kubihatirwa !
Muri make abemeye Kristu ntibakora ibintu uko babyiyumvamo gusa, bagomba nibura kwemera kugarurwa n’amategeko, bakayakurikiza. Ariko ikiba kigamijwe ni ugutera intambwe yo gukunda abantu bose . Abo bacunguwe ntibigoye kuko barangwa n’imbuto za Roho : « ibyishimo, amahoro,kwihangana,ubugwaneza,ubuntu,ubudahemuka,imico myiza,kumenya kwifata »(Galati 5,22-23)
II. INYURABWENGE RY’UMUNSI WA PENTEKOSTI : Igitangaza cy’ indimi !
Pentekosi nshya yibutsa ibyabereye i Babeli ubwo abantu bimitse « ukwikuza n’ukwishongora » bifuzaga kwireshyeshya n’Imana : kubaka umunara ugera mu ijuru.
Abo bantu barishukaga bakibwira ko bifitemo ubushobozi bwo kwiyubakira ubumwe(kuvuga rumwe) bushingiye ku kubona ibintu kimwe no gushyira imbaraga zabo zose mu mushinga umwe rukumbi ushingiye ku bwibone gusa.
Niba Imana yarafashe icyemezo cyo kubyivangamo ikamanuka mu ijuru igasobanya indimi zabo, bagatangira kuvuga indimi nyinshi zinyuranye nk’izikoreshwa mu isi muri iki gihe, ni uko umushinga wabo umwe rukumbi wagombaga kubazanira amakuba : « le danger de la pensée unique », « le drame du projet unique » : l’impossible unité dans l’uniformité !
Pentekosti nshya yaje gukosora no kuzuza Babeli :
Abantu bahuriye i Yeruzalemu baje bavuga indimi zinyuranye zikoreshwa mu bihugu byabo. Igitangaza cya Pentekosti cyerekana imbaraga za Roho-Muhoza ni uko Intumwa zivuga ururimi rwazo, abantu bose bakumva ubwo butumwa mu ndimi zabo bwite. Mu by’ukuri intumwa ntabwo zavugaga izindi ndimi ! Bavugaga Icyarameya cyabo. Gusa kubera ko bavugaga amagambo yuje agakiza babwirijwe na Roho Mutagatifu, « buri wese yabyumvaga mu rurimi rwe bwite » (Ibyakozwe n’Intumwa : 2,6).
Ubwo butumwa bwiza buhuza abantu basanzwe batavuga rumwe . Abiyemeje kwakira no kubaha ubudasa bwabo (ubudasa mu bitekerezo, ku nkomoko, ku bwobo, ku mutungo….) kandi bakemera kubana mu mahoro nibo bagera ku « ubumwe n’ubwiyunge nyakuri» kandi burambye . « L’unité dans la diversité », ni wo mugambi w’Imana ku bantu bose batuye iyi si.
I BABELI abantu bamenye ko batandukanye(diversité), kuri Pentekosti bavumbura ko ubumwe nyabwo bwubakiye ku budasa(Unité dans la diversité).
III. NI IKI UBU BUTUMWA BWAFASHAHO ABANYARWANDA BO MURI IKI GIHE ?
Uko u Rwanda rubayeho muri iki gihe cya « HUMIRIZANKUYOBORE » irenze igipimo, biragaragarira buri wese ko rwahindutse wa murwa wa BABELI. Dufite ubutegetsi bwubakiye kuri « principe » yo « kwiyemera no kwishongora » gusa ! Ni ubutegetsi bushaka gukuraho ubudasa bw’Abanyarwanda, ku ngufu. Burasiba amoko mu mpapuro hagasigara ubwoko bumwe gusa bwanditswe no mu mategeko :« Jenoside yakorewe abatutsi » ! Nta Bahutu bakiriho (=hariho Abajenosideri), nta Batwa bakivugwa(=havugwa Abasigajwinyumanamateka) !
Umushinga ni umwe gusa, ni ugutora IKIMANUKA Paul Kagame, ngo ni we wenyine wavukiye gutegeka u Rwanda !
Igitekerezo ni kimwe gusa : ibyifuzo (caprices) bya Paul Kagame, ngo ni byo kuri konyine, ngo niryo tegeko, ubibona ukundi ngo ni IGIPINGA, ngo ni umwanzi w’igihugu ugomba gufungwa, agatorongezwa cyangwa akicwa.
Ingengabitekerezo y’Ubumwe n’ubwiyunge iririmbwa n’Abamotsi b’Ingoma ya Babeli nshya yubakiye kuri izi nkingi :
(1)Ubwinshi bw’Abahutu bo mu Rwanda n’i Burundi ni ikibazo gikomeye : bose uko bangana bagomba kwitwa Abajenosideri , bagafungwa, bakamburwa ibyabo, hakicwa benshi bashoboka. Abasagutse bagahorana ipfunwe ntibagire ijambo mu gihugu.
(2)Abahutu bashatse gutangiza umushinga mu Rwanda bagomba kugira Umututsi w’indobanure ubayobora, akabategeka,akabarya imitsi, naho ubundi nta byangombwa bya leta bahabwa.
(3)Umututsi wihangishaho ibyo kuvuga ukuri no kurwanya akarengane , nta mwanya afite mu Rwanda, ngo agomba guteshwa agaciro, akamburwa ibye, agafungwa,akaburirwa irengero.
(4)Mu nzego zose z’ubuzima n’ubuyobozi bw’igihugu, indangagaciro zasimbujwe ibikorwa by’umubiri : « ubusambanyi, ubuhabara, ubwomanzi, gusenga ibigirwamana, kuroga, kwangana, gukurura intonganya, ishyari, uburakari, kwikuza, amazimwe, amakimbirane, inzika, ubusinzi, ubusambo, n’ibindi nk’ibyo ».
Imbere y’akaga nk’aka igihugu cyacu kirimo, AbaKristu b’Abanyarwanda ntibakwiye gukomeza kwituramira ngo bibwire ko basenga mu kuri ! Bakwiye rwose kurwana inkundura kugira ngo « Roho w’Ukuri » afate ubuyobozi bw’imitima.
Akarengane gakabije kari mu Rwanda nikatavugwa ngo kamaganwe, nta mutuzo, nta mutekano,nta mahoro arambye abanyarwanda bateze kuzageraho.
Ntabwo umugabane urenga 85% by’abenegihugu bashobora kubaho basuzugurwa, batagira ijambo, bacurwa bufuni na buhoro …ngo hanyuma abantu baze batubeshye ngo bari mu kubaka ubumwe n’ubwiyunge.
Ntabwo Kagame azaduhindura Inkomamashyi n’Abagererwa mu gihugu cyacu ngo dukomeze tugume mu mujishi, ngo turakorera « Leta y’Ubumwe » ! Ubumwe bwahe bwo kajya !
Kuba benshi mu bavuga ko bayobotse Kristu bakomeje kwituramira imbere y’akarengane nka kariya ni ikimenyetso simusiga cyerekana ko iyobokamana ryacu rikigerwa ku mashyi ! Imana ntiyemera ubucakara bw’abana bayo. Roho Mutagatifu intumwa zahawe kuri Pentekosti si Roho w’ubwoba ni Roho utanga imbaraga zo guhagarara ku maguru yombi tukaba « Abahamya »(martyrs) b’ukuri, byaba ngombwa tukemera ko n’amaraso yacu yamenwa!
« Le danger de la pensée unique au service d’une dictature ethnique féroce » nicyo cyago gikomeye kuruta ibindi cyugarije u Rwanda muri iki gihe. Umuhanzi yabiririmbye neza agira ati « iminzi y’inzangano mu bantu ni ukutagira ubwigenge », mu bitekerezo no mu bikorwa !
Nifurije umunsi mwiza wa Pentekosti abarambiwe politiki ya humurizankuyobore ya Kagame n’Inkotanyi ze.
Nifurije Roho w’imbaraga abifuza kugira uruhare mu mpinduka nziza u Rwanda rukeneye.
Ndifuriza PENTEKOSTI nshya Abanyarwanda bakeneye Roho ubamara ubwoba, akabaha kuba ABAHAMYA.
Iyi Pentekosti nyituye abashaka ko indangagaciro nzima arizo zagenga u Rwanda rw’ejo.
Uwanyu Padiri Thomas NAHIMANA.


text:
Ngoma – Umuryango, ku bushake bwawo, urafata undi muryango urembejwe n’ikibazo runaka k’imibereho mibi nka; bwaki, amavunja, kutagira ubwiherero cyangwa ikindi, ukawitaho kugeza iki kibazo gikemutse. Ni uburyo bushya bwo guhashya ibi bibazo mu murenge wa Rurenge bise “Nkwiture iki Rwanda” ubu buri kugera n’ahandi muri Ngoma.
Ubu iyi gahunda yahereye muri uyu murenge hari n’ahandi mu karere ka Ngoma mu burasirazuba yatangiye kugera.
Urugo rwishoboye rureba urundi rugo mu zo baturanye rwugarijwe n’ibibazo by’imibereho mibi rugafasha uru rw’intege nke kubyivanamo, ni nyuma y’ubukangurambaga bw’ubuyobozi ko abaturage ubwabo nabo bafite imbaraga zo kwikemurira bimwe mu bibazo nk’ibi.
Yatangiriye muri uyu murenge wa Rurenge, aho umuturage/urugo ufasha mugenzi we kwivana mu kibazo runaka k’imibereho aba ari nk’umujyanama kandi umuba hafi kugeza gikemutse.
Nyirarukundo Elizabeth utuye kagari ka Akagarama muri Rurenge afite umwana urwaye bwaki, uyu mwana yafashwe n’umujyanama wa “Nkwiture iki Rwanda” ari ‘mu ibara ry’umutuku’ umunyamakuru w’Umuseke wasanze ageze mu umuhondo.
Nyirarukundo ati “mbere hari ukuntu nabonaga ibiryo ariko ntazi ko ari ngombwa no kumuha akananasi, ka avocat numvaga kurya agahaga bihagije ariko umujyanama yanyigishije gutunganya indyo yuzuye ubu umwana ameze neza.”
Mukamwezi Adeline ukurikirana uru rugo avuga ko yigishije uyu muturage gutegura neza amafunguro abasha kubona, yishimira ko abona biri gutanga umusaruro.
Ati “Naramwigishije kuko mfite n’inka nkanamukamira, umwana namufashe ari mu mutuku ariko urabona ko ari hafi kujya mu cyatsi. Nanjye numva bimpesheje agaciro nk’umunyarwanda wafashije undi.”
Abandi baturage twaganiriye muri uyu murenge bavuga ko iyi gahunda iri gukemura ibibazo binyuranye by’imibereho myiza basanganywe.
Hategekimana Jean Damascene ati “Abantu bamwe wasangaga bumva nta mpamvu yo gukora isuku ariko ubu bukangurambaga bukorwa n’umuturanyi buri gutanga umusaruro.”
Mapendo Gilbert uyobora uyu murenge wa Rurenge avuga ko kubera iyi gahunda hari abaa bakize bwaki, hari ababona imyenda y’ishuri n’ibindi…
Ati “Twabonye ko twakwishakamo ibisubizo twishakamo abaturage bafite ubushobozi tubashishikariza gufasha abadashoboye guhindura imyumvire cyane cyane.”
Ubuyobozi n’abaurage bashima ko iyi gahunda ya “Nkwiture iki Rwanda” iri gukemura ibibazo bibangamiye imibereho myiza bigendanye n’imihigo y’Akarere.
Elia BYUKUSENGE
UMUSEKE.RW/Ngoma